Холиёр Сафаров. Жийрон (ҳикоя) - www.ziyouz.uz\nБош саҳифа Ўзбек насри онлайн антологиясиХолиёр Сафаров (1983)Холиёр Сафаров. Жийрон (ҳикоя)\nХолиёр Сафаров. Жийрон (ҳикоя)\nОт — инсоннинг йўлдоши.\nЎшанда ёзнинг ўрталари эди. Чорпоя йўқлиги учун бўлса керак, уйимиз олдида гувала ғиштдан ўртаси тупроққа тўлдирилган, атрофи лойсувоқ қилиниб, ўттиз-ўттиз беш сантиметрлар баландликдаги қўлбола супа кўтариб қўйилганди. Ёз оқшомларида оиламиз билан ўша ерда ётардик. Тартиб ҳеч ўзгармасди: аввал отам, кейин ўртада бешик, сўнг энам, акам ва мен.\nКеча сокин. Қибладан эсаётган майин шабада юзга ёқимли урилиб, танага ажиб бир ҳузур бахш этади. Акам иккаламиз кўкка боқиб, юлдузларни кузатиб ётибмиз. Отам билан энам рўзғорнинг кам-кўстидан гаплашаяпти. Эртанги ишлардан. Гоҳида оғил томонда боғлиқ турган Сиртлон юлқиниб ҳуради-да, кичкинамиз уйғониб кетиб, чинқириб йиғлаб юборади. Шунда уларнинг суҳбати узилиб, энам бешик тебратади. Майин-майин алла айтади… Берили-иб, меҳр билан… Кичкинтой ухлаб қолгач, яна, то биз – икки зумраша (энам бизни шундай дейди) ухлаб қолгунимизча, уларнинг сокин кечадаги соҳир суҳбатлари давом этади… Негадир алламаҳалгача уйқулари келмайди, акам билан мен эса кундузги иш ва ўйинлардан жуда чарчасак керак, сомон йўлига тикили-иб ётиб, ухлаб қоламиз.\nЎша куни негадир уйқумиз келмади. Бешикдаги синглимиздан бошқа ҳамма уйғоқ эди.\n— Кампир, — деди отам (негадир ҳали ёш бўлишларига қарамай доим энамни «кампир» деб чақирарди), — буванинг аҳволи чатоқ… Кетиб қолмаса деб қўрқаман.\n— Нафасингизни ел учирсин-э…\nБилдим: ўзимнинг бувам отдай, улар ҳамсоямиз, уйи шундоққина кўриниб турган Бойқувват бува ҳақида гаплашаяпти. Жондай ҳамсоя бўлганимиз билан уйларимиз ораси эллик-олтмиш метр келади. Қишлоқчилик-да, ҳар ким ўзига ёққан жойдан иморат кўтараверади. Буванинг уйи ҳам бизники каби қир этагида. Бир томонимиз кенг адирлар, бийдай дашт, бир томонимиз томорқалар, кейин пахтазор. Ёнимиз баланд-паст бўлиб жойлашган ҳамсоялар. Томорқа бошидан ариқ ўтган. Ундан берида чангкўча. Отамнинг ҳар баҳорда шаҳардан келувчи чиройли кийинган курсдош дўстлари тили билан айтганда, биз шу «ариқнинг лойқа сувида чўмилиб, кўча тупроғида «загар» олиб, катта бўлган»миз.\nБойқувват бува анчадан бери оғир. Сим каравотидан турмай ётибди. Каравоти дераза ёнида. Отамнинг айтишича, бува охирги пайтда алланималар деб алжираб қолганмиш, аммо ҳар куни эрталаб ва кечқурун деразадан қараб, «Жийрон, Жийроним…» дея уйдан сал нарироқда боғлиқ турган отини чақирармиш. От деразада эгасининг юзини кўргач пишқирар, сувлиқ чайнаб, ёлларини силкитганча қозиқ айланиб чопармиш. Сўнг деразага қараб олд оёқларини кўтариб-кўтариб кишнармиш. Шунда бува деразада, ликопчада турган парвардадан тўрт-бештасини олиб, неварасига ташқаридан келишини айтаркан ва қўл силкиб, Жийронга имларкан. «Ма, Жийрон! Бу сенга! Ҳа, ойналай…» деб неварасини от томонга юбораркан. Невараси отдан қўрқади. Парвардани от олдига отиб юбораркан-у, қочаркан. Жийрон парвардани тупроқ орасидан папалаб ер, сўнг миннатдорчилик билдиргандек дераза томонга қараб бир кишнаб қўяр, яна қозиқ айланиб, лўкиллаб чопаркан.\nБойқувват бува полвон! Кўпкари чопади. Бувам айтиб берган: ҳозир чўкиб қолгани билан ёшлигида елкалари кенг, қўллари узун, кафтлари баркашдай, савлатдор, қиррабурун, ўктам бир йигит бўлган экан. Айниқса, кўпкарида ундан ўтари бўлмаскан. У кишининг иккала қулоғида, чап юзида чандиғи бор. Барини кўпкаридан топган. Қўлларини-ку, айтмаса ҳам бўлади. Бойқувват бувани ёши катталар «Бойқувват шамол» дейишади. Бу – лақаб. У Жийронни миниб кўпкарига кирса, албатта улоқ олган, айниқса, «Қора» қўйилганда («Қора» — кўпкарининг бош соврини. Унда улоқни даврадан олиб, адирнинг у томонида қизил белбоғ кўтариб турган баковулгача олиб бориш керак), Бойқувват шамол улоқ кўтариб, «Ҳаа-аа!» дея Жийронига қамчи босса, ҳеч қайси от етолмас экан. Жийрон даврани ёриб, ўқдек отилиб чиқар ва узун ёлларини силкиб, шамолдек еларкан. Одамлар кўпкарида отларнинг Жийронга етолмай, шамолида қолиб кетаверишидан бувага «Бойқувват шамол» деб от қўйишган ва шу ном билан атаб кетишган экан.\nКўпкарида улоқ айирса, «Бойқувват шамолники ҳалол!» деб чақирар экан. Бу ном полвон бувага ёқар, отаси қўйган исмга Жийрон кучи қўшилганидан, бу ном ўзимизнинг Айритом, бутун туман-у, Қашқадарёга ёйилганидан завқ туяр, тағин индамай, камтарлик қилиб:\n— Ҳа энди, буям бир қизиқишда… — деб кулиб қўяркан.\nБойқувват буванинг Жийронини ўз жонидай авайлашидан ташқари ҳамма биладиган бир одати бор: у киши қаерга бормасин, қайси тўйдан чиқмасин, доим тугунчага ўраб, хуржунида бир ҳовуч парварда ёки конфет олиб юради. Кўпкаридан чиққанда ё бирор жойдан уйга қайтганда, албатта, Жийронга бир сиқим ширинлик ҳадя қилади. От парвардани егач, бўйнини чўзганича ёлларини силкир, ҳузур қилганини билдириш учун буванинг кифтига пешанасини қўйиб, бошини қимирлатади. Бойқувват шамол бундай пайтларда отининг устига катта чиргини ташлаб қўйиб, бўйнига ёпишиб турган ёлларини, кенг кўкраги ва ингичка қоринларини силайди. Ҳатто эркалаб, яхши боқувдан ариқча ҳосил қилган кенг сағрисига шапатилаб уриб-уриб қўяди. От бундан ҳузурланар, думини силкир, баъзида полвон бува от сағрисига чайир қўллари билан қаттиқроқ уриб юборади шекилли, от ҳам думи билан буванинг елкасига урарди. Бува «Э, ҳа Жийрон? Нимага буйтасан? Ҳа, уккағарди оти!..» дея уни яна эркалар, «Ҳа, ҳа!» дея қамчи билан\nўзининг маҳсиси қўнжига уриб, отни қозиқда айлантириб чоптирарди. Бу ҳолга кўпинча биз ҳам гувоҳ бўлардик.\nПолвон буванинг от совутишини томоша қилишни ёқтирардим.\n-Ҳа, Бозорвой, отга миндирайми? – дерди бува.\n— Майли… — дердим ийманиб.\n— Йўғ-э, — бундай баланд отга минишдан қўрқиб, баъзида ортга тисланардим.\n— Ке, қўрқма. Уккағарди ули, қўрқсанг полвон бўлолмайсан! – дея Полвон бува бир қўли билан даст кўтариб, қозиқда турган отга миндириб қўярди.\nАйниқса, Жийронни қирқ кунлик боқувдан чиққанда минишни жудаям ёқтирардим. Чунки бу пайтда от кўзимга гўёки достонлардаги Алпомишнинг Бойчибори-ю, Гўрўғлининг ўироти бўлиб туюларди. Боқувдан чиққан отни совутиш эмаклаган болани «той-той» қилиб оёқда юришга ўргатишдай гап. Бунга йигирма-ўттиз кун вақт кетади. Бостирмада юлдуз кўрсатмай боқилган от қирқ биринчи кун кечки салқинда ташқаридаги отқозиққа ярим соатгина боғлаб қўйилади, холос. Иккинчи куни якка қозиқда бироз айлантирилади. Учинчи кун ҳам. Кейинги икки-уч кун ҳовли атрофида устига ҳеч кимни миндирмасдан… Шундай пайтда Бойқувват бува невараларини отга миндиради. Бизни ҳам. Бу тоза ҳузури жон. Мазза қиласан. Тасаввуримизда қишлоғимизга кунжара сотиб келадиган «КамАЗ»нинг томида ўтиргандек бўлардик. Эгар устида ҳаяжонданми, қўрқувданми юрагимиз така-пука бўларди. Юганни маҳкам ушлаб, бир отга, бир Бойқувват бувага қараб-қараб қўярдик. Бува отни жиловидан тутиб, яёв етаклар, биз эса эртакдаги шаҳз\nодалардек эгарда ястаниб ўтирардик, гоҳ бунга талашиб ҳам қолардик. Шунда Полвон бува «Ҳе, капанг куйгурлар, нимага талашасан?» деб, ҳеч қайсимизни миндирмай, салт етаклаб юрарди. Кейинги кунларда шом тушиши билан ўзи эгарга ўтириб, Жийронни сой охири – подагузаргача, кейин узоқроқ, кейин ундан ҳам олисроққа миниб келарди.\nОт совутишнинг қоидаси шундай!\n— Байловдан чиққан от терламаслиги керак, терласа хом бўп қолади. Кейин кўпкарида чополмайди, — дерди Бойқувват бува. – От ҳам одамдай. Сен ҳам терлаб ишлаб, кейин яхдай сув ичсанг, баданинг қотиб қолади-ку, шундай. Булар ҳам ҳозир терласа, чарвиси тўнглаб қолади…\nБойқувват буванинг гапи рост: ҳамма полвон отини шундай боқади, шундай совутади. Бунинг исботини кўпкариларда кўп кўрганмиз. Шунинг учун буванинг оти шамолдай елади-да!\nАммо охирги йилларда бува кўпкари чопгани йўқ. Қарилик, аммо баковуллик қилади. Жийронни эса ўзимизнинг қишлоқлик буванинг ҳам шогирди, ҳам қамчидош укаси Панжи полвон чопади. Панжи зўр, чапдаст полвон. Ўзининг Қорабайириям бор. Байир ҳам учқур, улоқчи от. Панжи полвон икки отни алмашлаб минади, лекин бир ёмон одати бор. Биз ҳам бир неча кўпкариларда бобойлар билан тележкада ўтириб кўрганмиз: у отнинг чатига уришни яхши кўради. Шундан кейин улоқдан ҳуркадиган отлар ҳам ўзини ўртага уради. От эгалари бундай қилиқдан ўзларининг кетига қамчи урилгандай безиллашса-да, полвонлар билганидан қолишмайди. Уларга гап уқтириш бефойда…\nБойқувват бува шу йил баҳорги тўйларга ҳам боролмади. Жийронни ҳам кўпкарига чиқармади. Ётиб қолди. Кейинги ойларда, ҳатто ташқарига ҳам чиқолгани йўқ. Қанча дийдаси қаттиқ бўлмасин, дард Полвон бувани енгди. Мунғайиб қолди. Дардни тан олгиси келмай, ўзини тетик, иштиёқманд тутар, аммо кундан кунга сўлиб борарди. Ҳол сўраб келгувчи қамчидошларига яхши эканлигини, насиб бўлса, кузги тўйларга чиқишини айтиб, каравотида бир пасгина қаддини тутиб ўтирар, аммо яна ҳолсизланиб ётиб қоларди.\n— Полвон бува, дўхтир-пўхтирга кўринсангиз бўлмайдими? – дерди уни сўраб келувчилар.\n— Ай-й… — ноумиддек қўл силкирди бува. -Кўриндим, фойдаси йўқ.\n— А… Э, нима бўлсаям дадил бўлинг-э, сизга бундай ётиш ярашмайди, — дерди келганлар охири нима дейишларини билмай.\n— Тетикман… Худога шукр, тетикман, — қуруқшаб қолган лабларини яларди. — Қарилик-да… Ўзимам тоза ичикиб ётибман. Мана, бу йил кўпкариларга ҳам чиқолмадим.\nПолвон бува гап кўпкари ҳақида кетса, бир енгил тортгандек бўлади.\n— Ай, оғайинлар, кўпкариларда нима гап? Улоқдан гапиринглар-э, улоқдан…\n— Сизнинг ўрнингиз билиняпти-да… — сўз ўйинидек мулозамат қилади қамчидошлари.\n— Ҳай, Худоим таоло соғлигимни қайтариб, шу тўшакдан туриб кетсам, кўпкарига чиқаман, насиб бўлса! Лекин бу қизи талоқ ҳам ҳеч қўйиб юборадиганга ўхшамайди…\nУч-тўрт кун олдин ўзимнинг бувам билан борганимизда ҳам шундай деди:\n— Э, Хидирбой, тетикман, аммо-лекин бедаво дардга йўлиқдимми дейман-да, ошна. Биласиз, дўхтирда шунча ётдим. Ҳар хил дорилар ичирди, укол қилди, ўзгариш бўлмагандан кейин уйга жавоб бериб юборишди.\n— Насиб бўлса яхши бўлиб кетасиз, — кўнглини кўтарай дедими, ишонч билан гапирди бувам.\nУ киши Полвон бувадан бир-икки ёш кичик, аммо икковлари ошна.\n— Хидирбой, ёшам саксондан ошди, — хириллаб гапирди Полвон бува.\n— Ундай деманг, ёшга нима бўпти? Бултурлариям ёстиқ тирсакламай ўтирардингиз. Сиз билан гурунглашган одам ҳурматингизни қиламан деб, беланги бўп қоларди.\n— Қўйсангиз-чи, Хидир, — негадир шифтга қараб оғир хўрсинди Полвон бува. – Сиз менинг кўнглимни кўтарай дейсиз. Менинг Жийронга кўкайим куяди. Бир пиёла совуқ чой беринг. Лабим қуриб кетаяпти…\nБойқувват бува совуқ чойни майда-майда ҳўплаб ичгач, бироз гаплашиб ўтирди. Кейин ётиб олди, биз уйга қайтдик. Шундан кейин бувам ҳар куни ошнасиникига қатнайдиган бўлди. Бугун ҳам шомда шу ёққа кетганди. Уйимиз олдидан ўта туриб, «Полвон омонат…» деганди отамга.\n…Бир пайт, энди-энди юлдузлар уча бошлаганда, Бойқувват буванинг уйи томондан бувамнинг хавотирли овози келди:\n— Назар, ҳов, Назар!\n— Ҳа, — деди уйғоқ ётган отам сапчиб туриб.\n— Бу ёққа ке.\nОтам кийимларини ҳам ечмай ётган экан-да, супадан сакраб тушиб, орқаси кесиб ташланган резина калишни оёғига илди-ю, югуриб кетди. Бувам билан учрашгач, уй олдига қўйилган лампочка ёруғида кўриб турибмиз, бошини бир-икки қимирлатди-да, изига қайтди. Тўғри келиб, уй олдида, деворга суяб қўйилган мотоциклини минди. Энам «Ҳа, тинчликми?» деганди, эшитмади ҳам, ариқ ёқасидаги йўлга тушиб кетди. Қараб турдик: нариги қишлоққа йўл олди. Сўнг ярим соатларда қайтиб, тўғри Полвон буваникига ўтиб кетди. Мотоциклдан салла ўраган одам тушди.\n— Мулла келди-ёв, — деди энам ґзича іудраниб. — Ёсин ўқитармикан.\n— Ҳеч нарса… — энамнинг гапиргиси келмади.\nОтам ҳадеганда келавермади, ухлаб қолибман. Тонг саҳар Жийроннинг юлқиниб, тепсиниб кишнашидан уйғониб кетдим. Қарасам, отам ҳам, энам ҳам йўқ, аммо Бойқувват буванинг уйининг олди одамга тўла. Чопон кийиб, бел боғлаган қалпоқли кишилар уй олдига тўпланишганича овоз бериб-овоз бериб, ҳўнг-ҳўнг йиғлашяпти:\n— Бувам-ай, бувам-ай…\n— Отам-ай, отам-ай…\nАкамни уйғотай десам, аллақачон туриб, қўйларни даштга ҳайдаб кетибди. Туриб, энди юз-қўлимни ювгандим, энам ҳаллослаб югуриб келди.\n— Бозоржон, ташқарида турма. Ичкарига кир. Полвон буванг кетиб қопти. Отанг шу ёқда. Мен ҳозир яна кетаман, сен синглингга қарайсан, – деди-да, бешикни икки гумбазидан кўтариб, ичкарига опкирди. – Уйғонса тебратасан.\n— Майли, — дедим, аммо энам кетиши билан эшик олдига чиқиб олдим ва заранг ерга ўтириб, буванинг уйи томонга қарадим: ҳалиям одамлар из-из йиғлашар, бир пас жим туришиб, яна шундай қилишарди…\n— Полвон бува ўлиб қопти-да… — беихтиёр кўзларимга ёш келди. Мўлтирадим. Енгим билан қароғларимни артиб, яна ўша томонга қарадим. Бечора Жийрон. От эгасининг ўлганини билгандек ҳеч жойида турмас, арқонни узгудек силтаниб, уй томонга сапчир, олд оёқларини кўтариб кишнар, тинмай қозиқ айланганича пишқириб чопгани чопган эди. Одамлар йиғидан тўхтаса-да, отнинг пишқириғи тўхтамас, Полвон буванинг деразасига қараб кишнагани кишнаган эди. Бир пайт буванинг катта ўғли отни минмоқчи бўлдими ё бирор кўздан пана жойга олмоқчи эдими, ошхона ёнида ердан қазилаётган ўчоқ бошидан от ёнига келди. Жийрон унга тутқич бермади, қозиқ айланиб чопди. Вали ака арқонни ушлаб, аста-аста отга яқинлашганди, Жийрон олд оёқлари билан ер тепди. Тишламоқчи бўлгандек қулоқларини диккайтирди. Вали ака яқинлашаверганди, тепмоқчи бўлдими, орқа ўгирди. Кейин чопиб кетди. Вали аканинг арқонга ўралиб йиқилишига оз қолди. Яна яқинлашганди, Жийрон уни тишламоқчи бўлиб қувиб кетд\nи. Шунда уй олдида овоз бериб йиғлаётганлар орасидан Панжи полвон чиқиб, от ёнига келди.\n— Вали, — деди у киши отга бир қараб қўйиб, — бор, буванинг чопонини опке.\nВали ака чорси белбоғини тўғрилай-тўғрилай югуриб ичкарига кирди-да, зум ўтмай анчадан бери кийилмай, буванинг каравотига ташлаб қўйилган эски қора тўнни олиб чиқди. Борганда кўрардим, тўн буванинг бош томонида турарди. Уни нима қиларкин, дея ҳайрон тургандим, Панжи полвон тўнни кўтариб, Жийрон томон юрди. От полвонни кўриб, баттар пишқирди, қозиқда айланиб чопди. Қизиққанимдан бґлса керак бешикни ҳам ташлаб, уларнинг олдига чопиб бордим. Борсам, уй олдидан яхши кўринмаётган экан, Жийрон қоп-қора терга ботган, айланавериб ҳолдан тойган экан. Йиғлагандек кўз ости қаншари билан жиққа ҳўл эди.\nПанжи полвон қозиқ айланиб чопаётган отнинг арқонидан ушлаб, анча яқинлашди. Жийрон худди Вали акага чарслик қилгандек тепсинди, аммо Панжи полвон ўнг қўлини кўтариб, отни тинчлантирди.\n— Дррр!!! Ҳаҳ! Дррр…\nЖийрон полвондан қўрқдими, бир-икки тепсинди-да, жимиди. Панжи полвон аввал унинг бўйнини силади, кейин пешанасини.\n— Бечора, йиғлабди… — деди у эзилиб. Сўнг от айилини бўшатиб, Вали акага эгарни олиб келишни буюрди. Бувамданми, Полвон буваданми, «Эгарланган от ғурурли бўлади!» деган гапни эшитгандим. Жийрон энди нима қиларкин, дегандек Панжи полвоннинг ҳаракатларини жимгина кузатиб турдим. У отни эгарлади ва чирги ёпгандек қора тўнни эгар устидан ташлаб қўйди. Кейин яна от ёлини силади, «Бардам бўл!» дегандек тўн ёпилган сағрисига уриб-уриб қўйди. Жийрон бўйнини ўгириб полвонга бир қаради-да, аъзойи баданини силкиб, керишди. Пишқирди. Бу ҳолдан ҳеч қандай маъно уқмаган бўлсам-да, кузатишда давом этдим. От миннатдорчилик билдиргандек думини силкиди ва икки марта қозиқ айланиб чопди-ю, уй олдидан келаётган уввос ҳайқириққа қулоқ тутиб, яна очиқ дераза томонга тикилиб қолди. Кўзларини юмганди, ҳайратдан лол қолдим, ёноқларидан ёмғир томчисидай-томчисидай ёш қаншарига думалади.\n— Бечора… — деди ҳалиям уни кузатиб турган Панжи полвон. Кейин бориб, ўз жигарбандининг кўз ёшларини артиб қўйгандек чопони этагини қайтариб, ғамзада отнинг пешанасини артди. Сўнг бўйнидан қучди. Жийрон Полвоннинг биқинига бошини тиради. Чамамда улар шундай бир-бирларига ҳамдардлик билдиришди. Худди ака-укадек, жон-жигардек…\nШундан кейин Жийрон негадир эрталабгидек пишқирмади, қозиқ айланиб чопмади, бўйнини чўзиб, эгар устидан қорнигача осилиб, икки енги пастга шалвираб турган чопонни ҳидлаб-ҳидлаб қўйди. Гўёки соҳибининг бўйини соғингандек, шижоатини қўмсагандек… Аммо тушки пайт, одамлар замбилга ўхшаш тахталик бир нарсани буванинг эшиги олдига чиқаришганда Жийрон туйқус ўзгарди. Қозиқ айланиб чопавериб, атрофни чангитиб юборди. Кишнайвериб қулоқларни қоматга келтирди. Юлқиниб ҳураётган итнинг оёқ тагини тирнаб ташлашидек ҳар сафар уй томонга қараганда олд оёқлари билан ер тирнаб, атрофига тупроқ сочди. Турган ерини ковлаб ташлади. Бир зум бўлсин тинчимади. Шунда Панжи полвон Вали акани топиб, нимадир деди. Вали ака отаси ётган уйдан эски, кир-чир, чанг билан намдан аллақачон ранги ва оҳори йўқолиб кетган пахталикни олиб чиқди. Бу – Полвон буванинг кўпкарига киядиган жандаси эди. Панжи полвон жандани кўтариб, от олдига борди ва олдинги сафаргидек «Дррр, дррр» дея Жийронни тин\nчлантирди. Сўнг яна ёлларини силади. Унга далда берди Тасалли берди. «Жийрон, оғир бўл…» дегандек яна бўйнига уриб-уриб қўйди. Кейин жандани отнинг бошига ўради ва енгини ияги тагидан танғиб боғлади. От бирпас жим турди, аммо уни алдашаётганини, кўзларини шамғалат қилиб, соҳибини кўрсатмасликка уринишаётганликларини сезгандек яна пишқириб, тепсина кетди. Энди қозиқ айланиб чопмади, аммо бошини гоҳ у, гоҳ бу томонга силкиди, пишқираб кишнади. Олд оёқлари билан бошига ўраб ташланган жандани тортқилади. Юлқилади.\nМен бу пайтда уй олдида, сингилчам эса ҳамон бешикда эди…\nОдамлар бир қатор, қиблага қараб, тик туришибди. Олдинда кеча тунда келган саллалик чол қўлларини баланд кўтариб, нималарнидир ўқияпти. Аллоҳу акбар, Аллоҳу Акбар дейишяпти, аммо Полвон буванинг уйи олди сув сепгандек жим-жит. Фақат Жийроннинг пишқириши ва жандани тортқилаб тепсиниши эшитилади. Кейин орқада тизилишиб ўтирганлар негадир «Йўқ, йўқ…» деб чувиллашди. «Яхши одамиди…» дея ғудранишди. Яна бироз вақт ўтиб, юзларига фотиҳа тортишдилар-да, саллалик чол олдида турган, алвон рангли мато ёпилган, «замбил»га ёпишдилар ва елкама-элка қилиб, ариқ ёқасидаги йўлда турган юк машинасига қараб олиб кетишди. Улар кетишаётганда ичкарида ўтирган аёллар ташқарига отилиб чиқди ва уввос солиб йиғлаб юборишди. Бойқувват буванинг хотини Заргул момо кўк кийимига ўранганича эшикдан отилиб чиқиши билан дод солиб пастга, машина томонга чопди. Изидан қизлари, келинлари. Вали ака уларни тўхтатиб қололмади. Заргул момо одамлар орасини ёриб ўтди ва нарвонга ёпишди.\nЧирқираб йиғлади. Кўкимтир азалик рўмоли бошидан сирғалиб, ерга тушди. Вали ака ердан рўмолни олди-ю, энасини қучоқлаб, тўхтатиб қолди. Момо қўлларини силкилаб, юк машинаси томонга узатиб-узатиб йиғлар, елкасидан босгудек бўлиб турган ўғлининг энсасига муштлаб-муштлаб урарди. Вали ака энасини қўйиб юбормас, елкасидан қучганча бўйнига юзини босиб, ув-ув йиғларди.\n— Отам-ай, отам-ай… — дерди.\nШу пайт қозиқда юлқиниб ётган Жийрон бошидан жандани чиқариб ташлади ва бир сакрашда арқонини узиб юборди. Кишнай-кишнай буванинг деразаси ёнига борди ва ичкарига мўралади. Бўш турган каравотни кўрдими, йўқми, худди инсон каби ортига қайтди ва одамлар тўпланиб турган машина томонга чопди. Отнинг бу аҳволини кўриб йиғилганлар ёқа ушлашди. «Тавба, тавба, от ҳам инсонга шунчалик меҳр қўяркан-да…» дейишди. Жийроннинг бўшалиб кетганини кўрган Вали ака ҳам, Панжи полвон ҳам ичидан зил кетди. Панжи полвон машинадан тушиб, отни ушламоқчи бўлди, аммо Жийрон тутқич бермади. Олдидан келганни тишлагудек, ортидан келганни тепгудек ўйноқлади. Думини хода қилди, машина айланиб чопди, машинага қараб кишнади, ёл силкиди.\n— Кенглар, ўраб ушлаймиз! – қичқирди Панжи полвон.\nШунда бувам машина бортидан пастга қаддини эгиб, Полвонни қайирди.\n— Панжи! Қўй, барибир ушлатмайди, — деди. — Бугун унга тегманглар!\nМашина юрди. Жийрон эса уйга қараб чопди ва боягидек деразадан ичкарига қаради. Бўш каравотга кўзи тушди, шекилли, яна изига қайтди ва чанг кўтариб жўнаган машина кетидан чопди…\nОтамнинг айтишича, ґшанда Жийрон то қишлоқ қабристонгача машина изидан чопиб борибди. Кишнаб, зўр бериб чопа-чопа қора терга ботиб кетибди. Одамлар унинг куюнишидан, жигарбандидан айрилган она ноласидек машина изидан пишқириб чопишидан кўзларига ёш олибди. Майитни қўяётганларида ҳам от бир зумга тинмабди. Уларнинг атрофини айланиб, пишқириб юрибди. Бир неча бор яқин келиб, майитни ҳидлабди. Ер тепиб қайта-қайта кишнабди. Одамлар ортга қайтганда ҳам қабр атрофини айланиб чопибди. Қулоқларини зинкайтириб, чим босилган қабрни ҳидлабди, зиёратчидек атрофни икки-уч айланибди… Шунда:\n— Нима қиламиз, Жийрон қолаверадими? – сўрабди Панжи полвон.\n— Тегинма, ўзи уйга боради, — дебди бувам.\nБувам айтгандек, Жийрон кечқурун ўзи уйга қайтиб келди. Вали акага ҳам, Панжи полвонга ҳам тутқич бермай уй айланиб юрди. Дераза томонга қараб кишнаб, Бойқувват буванинг яқинлари юрак-бағрини эзиб юборди. Улар Жийронга қараб ҳам худди бувани кўргандек юм-юм йиғлашди.\nЖийрон қоронғи тушганда ҳам тинмади. Уй айланиб юрди. Тутмоқчи бўлганларига ён бермади…\n— Индаманглар, бўш юрсин,- деди бувам.\nЎша оқшом Жийрон алламаҳалгача уй атрофида дупур-дупур қилиб юрибди. Узиб-узиб нолали-нолали кишнабди. Ҳасратланиб, жудоликдан куйиб ётган Заргул момо ҳам, Вали ака ҳам отнинг овозини эшитиб, баттар куйибдилар, баттар эзилибдилар… Эрталаб туришса, от бува ётган хонанинг очиқ деразаси тагида ётганмиш. Вали ака югуриб келиб, отни туртиб-туртиб кўрибди, Жийрон қимирламабди…\nЖийрон туни билан уйни айланиб юриб-юриб, тонг саҳар Бойқувват буванинг деразаси тагида жон берган экан. Биз ҳам бориб кўрдик. Жийроннинг кўзлари очиқ эди…\nБу воқеаларга анча йил бўлди. Ҳозир Бойқувват шамолнинг уйи чўкиб, кўримсиз бўлиб қолган, Вали ака ҳар йили уйни лойсувоқ қилади, аммо асло бузиб, ўрнига янги иморат солмайди. Бундай қилолмайди ҳам…\n← Аввалги Аввалги Холиёр Сафаров. Икки соҳил (ҳикоя)\nКейинги → Кейинги: Холиёр Сафаров. Қўғирчоқ (ҳикоя)


Туристлер Қарақалпақстанның қайсы районларына көбирек саяхат етеди? Шараятлар қандай? » KarInform\nТуристлер Қарақалпақстанның қайсы районларына көбирек саяхат етеди? Шараятлар қандай?\nӨзР Туризмди раўажландырыў бойынша мәмлекетлик комитети ҚР басқармасы баслығының ўазыйпасын атқарыўшы Б.Қусекеевтиң «Устаз жолы» газетасында жәриялаған материалында жазылыўынша, Қарақалпақстанның төменде атлары көрсетилген районлары шет елли туристлер көп саяхат ететуғын орынларына айланбақта. Булар:\nМойнақ районында Арал теңизи бойына саяхат шөлкемлестиретуғын «Moynaq tour», «Tazabay grand service» сыяқлы фирмалар тәрепинен теңиз жағасында қараүйлерден дүзилген комплекс исленген болып, туристлердиң саяхатларын шөлкемлестириў ушын зәрүрли транспорт қураллары ҳәм квадроцикльлер менен тәмийинленген. «Moynaq tour» фирмасы тәрепинен «Кемелер қойымшылығы» жанында 4 қараүйден ибарат туристлик комплекс, «Мойнақ» маягы, оның төменги бөлиминде кафе ҳәм мийманхана иске түсирилди.\nШет елли туристлер Елликқалаға район аймағындағы «Топырақ қала», «Аяз қала», «Үлкен қабат қала», «Үлкен Гүлдирсин қала», «Қорғасын қала», «Қырық қыз қала» сыяқлы археологиялық естеликлерди көриў ушын келеди. Бостан қаласы жанындағы Ақша көл бойында «Бостан туризм» фермер хожалығы тәрепинен туристлер ушын 9 қараүйден ибарат туристлик комплекс хызмет көрсетпекте. Сондай-ақ, Аяз қала жанында шөлкемлестирилген «Аяз юрт» фирмасы тәрепинен дүзилген қараүйлер лагеринде барлық қолайлықлар бар.\nШымбай районындағы зергерлер устаханасы менен қараүйшилер устаханасы туристлер қәдеми үзилмейтуғын орынлардан есапланады.\nТөрткүл районында туристлер ушын «Төрткүл» мийманханасы қурылмақта.\nҚоңырат районында саяхатшылар ушын 2 мийманхана ҳәм 1 туристлик фирма хызмет көрсетпекте.\nХожели районында туристлер ушын 1 мийманхана ҳәм ресторан хызмет етип турған болып, бул районға шет елли саяхатшылар «Миздақхан» археологиялық ҳәм архитектуралық комплекси менен «Гәўир қала» мәдений естелигин тамашалаў ушын келеди.\nҚарақалпақстанға өткен дәўир ишинде  ...\nРейтинг. Өзбекистан туристлер ушын қәўипли болған м ...\nҚарақалпақстанда жаңа район шөлкемлестирилди. ...\nАўылда 650 ден аслам 7 жасқа толмаған балалар бар, бирақ, ...


“АЗИЗ ВА МУҚАДДАССАН АЁЛ”! КОНЦЕРТ ДАСТУРИДАН 4 КУНЛИК ТАФСИЛОТЛАР! 07.03.2015 21:51\n3 мартдан 6 мартгача, яъни, 4 кун давомида “Истиқлол” санъат саройида “Замин” студияси томонидан “Азиз ва муқаддассан аёл” концерт дастури бўлиб ўтди!\nКонцерт ташкилотчиси ва режиссёри “Замин” студияси, режиссёр Саъдулла Абдуллаев.\n4 кунда давомида концертнинг ҳар бир куни ўзгача файзли бўлди!\nКонцерт йиллар давомида анъанага айланган “Сен барибир муқаддассан, муқаддас аёл” қўшиғи билан бошланди!\nСўнг, “Ҳандалак” гуруҳи аъзоси Зокир Очилдиев, радиобошловчи Музаффар Мирзабеков ва “Сomedy Uz” резидентлари, уйланаётган йигитларнинг ҳазиломуз қасамёди билан томошабинлар кайфиятини янада юқори кўтаришди!\nШундан сўнг қўшиқлар кетма-кетлиги бошланди. Ўзбекистонда хизмат кўрсатган артист Яҳё Мўминов “Бегойимлар” қўшиғини куйлади.\nЎзбекистон ва Қорақалпоғистон Халқ артисти Озодбек Назарбеков, “Зулфия” мукофоти совриндори Ширин Маматова билан бирга Шарль Азнавур репертуаридан “Une vie d'amour” қўшиғини дуэт тарзида куйлашди.\nДуэтдан сўнг, Зокир Очилдиев ва Музаффар Мирзабеков Озодбек Назарбековдан ҳозир куйлаган қўшиқдаги овоз ўзиники эканлигини томошабинлар олдида исботлаш учун, опера куйлангандек овозда, мусиқасиз озгина куйлаб беришини сўрашди ва\nсанъаткор куйлаб берди.\nЎзбекистон, Қорақалпоғистон ва Туркманистон Халқ артисти Бобомурод Ҳамдамовнинг “Ким экан?” қўшиғига томошабинлардан ташқари,\nсанъаткорлар ҳам рақсга тушишди.\nЎзбекистон ва Қорақалпоғистон Халқ артисти Ғуломжон Ёқубов энг севимли қўшиқлардан “Сенинг кулишларинг” қўшиғини куйлади.\nНавбат “Сomedy Uz” резидентларидан “Қошмақом”га берилди ва “Қошмақом”нинг “ҳақиқат детектор”ида Ўзбекистон ва Қорақалпоғистон Халқ артисти Ғуломжон Ёқубов синовдан “ўтказилди”!\nСўнг, Моҳим “Ёр бўлай”,\n“Ниҳол” мукофоти совриндори Гуласал Абдуллаева “Арзимни айтдим”,\nЎзбекистонда хизмат кўрсатган артист Илҳом Фармонов “Ёлғиз аёл”,\nЎзбекистонда хизмат кўрсатган артист Равшан Комилов “Кампирга совчи келди”, ёш хонанда Жўрабек Жўраев “Ҳабиби” қўшиғини куйлашди.\nСўнг, Comedy Uz резидентлари «Ибо-ҳаё, Интернет ва Кибр» иштирокидаги номер намойиш этилди.\n“Шаҳризода” гуруҳи “Қўлларим рулда”,\nЎзбекистонда хизмат кўрсатган артист Алишер Файз эса Хоразмча қўшиқ ижро этишди.\nComedy Uz резидентларидан Олим ака ва Аброрнинг номери ҳаммани кайфиятини янада юқори кўтарди. Олим ака кўплаб хонандалар қўшиқларини пародия тарзида куйлади! Миршакар ҳам, ўз чиқиши билан иштирок этиб, айниқса, сериалларни ТВ орқали кўп такрорланишини айтиб ўтди.\nЁш хонанда Зиёҳиддин “Кўчамдан жонон ўтганда”,\nСардор Мамадалиев “Ажралишдик” қўшиқларини куйлашди.\nComedy Uz резидентлари бўлмиш Ҳасан Ва Ҳусан триоси “Зита ва Гита” ҳинд фильмидаги ролларни бизнинг санъаткорлар ижро қилганда қандай бўларди, деб, фильмни ҳазиломуз “жонли” дубляж қилиб беришди!\nСўнг, Ўзбекистонда хизмат кўрсатган артист Сардор Раҳимхон “Дўст” таронасини куйлади.\nКейин эса, шогирди “Ниҳол” мукофоти совриндори Дилсўз “Соғинди юрак” қўшиғини куйлашди.\n“Ҳандалак” гуруҳи аъзоси Зокир Очилдиевнинг санъаткорлар ва уларнинг қўшиқларига айтган ҳазил пародия шеърлари кайфиятни янада юқори кўтарди!\nАдҳам Солиевнинг “Онажоним” қўшиғи барчани таъсирлантирди!\nМуниса Ризаева “Афсона” қўшиғини куйлаганда, қилич кўтарган раққос йигитлар иштирок этган саҳна номери ҳам намойиш этилди.\nШохруххон “Зўрсан” қўшиғини куйлади.\nЗиёда “Зум-зум” қўшиғини куйлаганда,\nунинг администратори Темур ҳам, ноғора чалиб саҳнага чиқди!\nСўнг, концерт ҳомийси томонидан томошабинларга совға тақдим қилиш учун саҳнага Озодбек Назарбеков, Адҳам Солиев ва Алишер Файз таклиф қилинди.\n4 кун давомида бу уч санъаткорнинг тўпларини илиб олган томошабинларга совғалар тақдим қилинди.\n4 кун совға оладиган томошабинларни аниқловчи санъаткорлар сафига\nҒуломжон Ёқубов ва\nСардор Раҳимхон ҳам қўшилишди.\nСўнг, Озодбек Назарбеков “Ҳай майли” қўшиғини ижро этди.\nКонцертнинг тўртинчи куни эса, томошабинлар талабига биноан “Келгин гулим” қўшиғини ҳам куйлади.\nКонцерт дастурининг 4 кунида эса, Ўзбекистонда хизмат кўрсатган артист Райҳон ҳам иштирок этди.\nКонцерт дастури якунида ҳамма иштирок этган санъаткорлар ва хонандалар “Эй ўзбек онаси” қўшиғини биргаликда куйлашди.


Бугун Жисмоний тарбия ва спортни ривожлантириш масалалари муҳокама этилади\nБугун, 16 февраль куни Ўзбекистон Республикаси жисмоний тарбия ва спорт вазирлиги ташкил этилишига бағишланган анжуман бўлиб ўтади.\nМансабдор шахслар ҳуқуқий ҳужжатлардан яхши хабардорми?\nЎзбекистон Республикаси Олий Мажлиси Қонунчилик палатасида Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитаси томонидан 2017 йилда қўмитанинг қонунлар ижроси бўйича олиб борган назорат-таҳлил фаолиятига бағишланган эшитув ташкил этилди.\nФаол ижодга ундаётган рағбат\nЎзбекистон Миллий матбуот марказида журналистика соҳасида ХIII “Олтин қалам” миллий мукофоти учун халқаро танловга тайёргарлик кўриш ва уни ўтказиш бўйича ташкилий қўмита йиғилиши бўлиб ўтди.\nЙўл бўйида настарин гуллайди\nХалқаро аҳамиятдаги “М-34” автойўлининг Гулистон — Янгиер шаҳарлари ўртасидаги қисми атрофига 10 минг тупдан зиёд манзарали дарахт кўчатлари ўтқазилди.\nҚорақалпоғистонлик ўт ўчирувчилар инновацион велосипед ихтиро қилишди\nУстюрт кенгликларида жойлашган “UZ-KOR Chemikal” масъулияти чекланган жамиятида ёнғиндан муҳофаза қилиш борасида янги ихтиро — кузатув велосипеди яратилди.\n«Ўғлим, албатта, ишончни оқлайди!»\nШу кунларда Бухоро вилояти мудофаа ишлари бошқармаси йиғин пункти гавжум. Президентимизнинг 2018 йил 13 январдаги “Ўзбекистон Республикаси фуқароларини муддатли ҳарбий хизматга навбатдаги чақируви ҳамда белгиланган хизмат муддатларини ўтаб бўлган ҳарбий хизматчиларни Қуролли Кучлар резервига бўшатиш тўғрисида”ги қарорига мувофиқ, йигитлар армия сафларига жўнаб кетишаётир.\nИкром Алибоевга овоз берамиз!\nОсиё футбол конфедерация қитъа клублари ўртасида бошланган чемпионлар лигаси биринчи турида киритилган ҳафтанинг энг чиройли голига номзодларни эълон қилди.\nКадастр қийматини интернет орқали билиш мумкин\nТошкент шаҳар ер ресурслари ва давлат кадастри бошқармаси жисмоний шахсларга тегишли кўчмас мулк кадастр қийматини билиш имконини берувчи онлайн-хизматини ишга туширди.\nҚорлар эриб кетади, тасаввур эса қолади (фоторепортаж)\nСамодан ўйноқлаб тушган қор парчалари она-замин бағрини оппоқ кўрпага буркади, атроф-муҳитга бараканинг мусаффо нафасини бахш этди. Автомобиль йўлларида вақтинчалик ҳосил бўлган ноқулайликлар ҳайдовчиларни бироз қўрқитгани ҳам рост.\nЎзбекистон миллий терма жамоасига бош мураббий тайинланди. Аммо у хорижлик эмас\nЎзбекистон миллий терма жамоаси шу йилнинг март ойида Африканинг иккита кучли терма жамоаси, ЖЧ-2018 иштирокчилари Сенегал ва Марокаш терма жамоалари билан сафарда ўртоқлик ўйини ўтказиши режалаштирилган.\nЎрикка нарх белгиланди. У ўтган йилгидан тўрт баробар оширилган\nЭндиликда “Ўзбекозиқовқатхолдинг” холдинг компанияси таркибидаги “Ўзагроэкспорт” акциядорлик жамияти ўрик пишиб етилишидан бир неча ой олдин деҳқонларга бўнак пулини тўлаган ҳолда уни харид қилиб олади.\nНорвегия Қироллигининг Ўзбекистондаги янги элчиси тайинланди\n2018 йилнинг 15 февраль куни Ўзбекистон Республикаси Ташқи ишлар вазири Абдулазиз Комилов Норвегия Қироллигининг (қароргоҳи Осло шаҳри) Фавқулодда ва мухтор элчиси этиб тайинланган Оле Жоҳан Бжорнойни қабул қилди.\nАҚШ берган авиазарбалар туфайли Сурияда 200 нафардан зиёд ҳарбий хизматчи ҳалок бўлган\nАҚШ бошчилигидаги коалиция томонидан Сурия ҳукумат кучларига уюштирилган ҳаво ҳужуми оқибатида шартнома асосида хизмат қилаётган 200 дан ортиқ ҳарбий ҳалок бўлди. Уларнинг асосий қисми россияликлардир, дейилади Bloomberg хабарида.\nЖорий йил декабрь ойида Ўзбекистонда янги интерактив сервис хизматлари йўлга қўйилади.\nЯпония соҳилида жуда хавфли вулқон топилди\nУ отилиб чиқса 100 миллион инсоннинг умрига зомин бўлиши мумкин.\nРоналду Чемпионлар лигасида ўзига хос натижага эришди\nМадриднинг “Реал” футбол клуби ҳужумчиси Криштиану Роналду Европа Чемпионлар лигаси тарихида бир жамоа учун 100 та гол урган биринчи футболчига айланди.\nКучли шамол туфайли Олимпия ўйинлари тақвимига ўзгартириш киритилди\nКеча Корея Республикасининг Пхёнчхан шаҳрида давом этаётган қишки Олимпия ўйинлари пайтида эсган кучли шамол туфайли ўн олти киши жабрланди.\nЎзбекистон Мудофаа вазири ўринбосари – Қуролли кучлар Бош штаби раҳбари генерал-майор П. Эргашев бошчилигидаги мамлакатимиз делегациясининг Афғонистон Ислом Республикасига қилган ташрифи якунланди.\n“Ўзбекистон ҳаво йўллари” МАК “AITO” аъзосига айланди\nБуюк Британия Мустақил сайёҳлик операторлари ассоциацияси(AITO)га аъзо бўлиш мамлакат ўртасидаги туризм алоқаларини мустаҳкамлаш ва Ўзбекистоннинг соҳадаги салоҳиятини ушбу мамлакат бозорида оммалаштиришда муҳим қадамдир. Бу ҳақда МАК матбуот хизмати хабар берди.\nЖанубий Корея компаниялари қўллаб-қувватланади\nКуни кеча Тошкент шаҳрида Ўзбекистон ва Корея Республикаси вакилларининг иқтисодий масалалар бўйича бош вазир ўринбосарлари даражасидаги учрашуви якунланди. Унда 2017 йил ноябрь ойида ташкил этилган иккитомонлама саммитда эришилган келишувлар бўйича муфассал ҳамкорлик режасини тайёрлашга келишиб олинди.\nҚайси ҳудудларда саноат маҳсулотлари ишлаб чиқаришда кичик бизнес иштироки оқсамоқда?\nЎзбекистон Республикаси давлат статистика қўмитаси маълумотига кўра, бугунги кунда саноат маҳсулотлари ишлаб чиқаришда кичик бизнеснинг ўрни тобора ортиб бормоқда.\nБобурни ёд этиб\nМамлакатимизда улуғ мутафаккир Заҳириддин Муҳаммад Бобур таваллудининг 535 йиллиги кенг нишонланди. Таълим муассасаларида, зиё масканларида, маҳаллаларда уюштирилган илмий-амалий анжуманлар, адабий учрашувларда ул зотнинг бой маънавий мероси, давлат бошқарувидаги тутуми, оиладаги ўрни хусусида сўз борди.\n2018 йил 14 февралда Ўзбекистон Республикаси Олий Мажлиси Қонунчилик палатасининг навбатдаги мажлиси бўлиб ўтди. Депутатлар давлатимиз раҳбари ташаббусига биноан парламент қуйи палатасига киритилган қонун лойиҳасини кўриб чиқдилар, шунингдек, Инсон ҳуқуқлари бўйича вакилнинг 2017 йилдаги фаолияти якунлари тўғрисидаги ахборотни эшитдилар.\nЎзбекистон Республикаси Марказий давлат архивида сақланаётган ҳужжатлардан бири — “Хива хонлиги канцелярияси” ЮНЕСКОнинг “Жаҳон хотираси” дастури рўйхатига киритилди. Бу ҳақда “Ўзархив” агентлигининг расмий веб-сайтида хабар берилди.\nМувофиқликни баҳолаш ва тасдиқлаш соҳасида ҳамкорлик йўлга қўйилди\nГулистон шаҳрида Савдо-саноат палатаси Сирдарё вилояти ҳудудий бошқармаси, “Сирдарё синов ва сертификатлаштириш маркази” давлат корхонаси томонидан тадбиркорлар иштирокида “Замонавий инновацион технологиялар асосида қуёнчиликни ривожлантириш” мавзуида тадбир ўтказилди.\n“Ўзстандарт” агентлигида махсус ўқув курслари йўлга қўйилди\n“Ўзстандарт” агентлиги Ўзбекистон Республикаси Бандлик ва меҳнат муносабатлари вазирлиги ва маҳаллий ҳокимликлар билан ҳамкорликда техник йўналишда олий ва ўрта махсус таълим муассасаларини тугатиб, иш билан банд бўлмаган мутахассисларни касбга қайта тайёрлаш ва уларнинг малакасини ошириш мақсадида бепул 4 кунлик махсус ўқув курслари фаолиятини йўлга қўйди.\nЭкспортбоп маҳсулотларга татбиқ этиладиган янги қоидалар\nПрезидентимизнинг жорий йил 6 февралдаги “Кириш туризмини ривожлантириш чора-тадбирлари тўғрисида”ги қарори ижросини таъминлаш мақсадида “Ўзстандарт” агентлиги томонидан тегишли тадбирлар амалга оширилмоқда.\nФутбол бўйича жаҳон чемпионатига бормоқчимисиз? Унда қуйидагиларга амал қилишингиз керак\nХива — испаниялик сайёҳлар эътиборида\nСахифа 1, барчаси 160


"Фукусима-Дайичи" АЭСида учта портлаш рўй берди.\nЯпониядаги "Фукусима-Дайичи" атом электр станциясида радиация фонининг кескин ошганидан кейин эвакуация қилинган ишчилар ўз иш жойларига қайтишди.\nБироқ станцияда вазият кескинлигича қолаяпти. Чоршанба куни станциянинг тўртинчи реакторида ёнғин содир бўлди ва учинчи реакторнинг шикастлангани хабар қилинмоқда.\nЎтган жума кунги зилзиладан сўнг ушбу станцияда уч марта портлаш рўй берди.\nЯпон расмийлари юзага келган вазиятни бартараф этишда ёрдам сўраб АҚШга мурожаат қилишларини билдиришди.\n- "Фукусима-Дайичи" атом электр станциясининг реакторларидан бири шикаст етган бўлиши мумкин. Лекин бу зарар чеклангандир,- деб баёнот берди Халқаро атом энергияси агентлиги раҳбари Юкио Амано.\nУнинг айтишича, гап станциянинг иккинчи реактори устида кетаяпти ва етган зарарни "5 фоиз", деб баҳолаш мумкин.\nСтанциядаги вазият тўғрисида гапирар экан, Амано жумладан бундай деди:\n- Ядровий чиқиндилар сақлагичида ёнғин бошланганидан кейин радиация тарқалди. Ўтни кўп ўтмай ўчиришди. Ёнғин нимадан чиққани маълум эмас. Балки етарли совутилмагани оқибатидир. Ва мана шу ҳолат радиация тарқалишига сабаб бўлди,- деди Юкио Амано.\nХалқаро атом энергияси агентлиги раҳбари фикрича, "Фукусима-Дайичи" атом электр станциясидаги ҳозирги ҳолат ташвиш уйғотмоқда, лекин уни 1986 йили Чернобил станциясида юз берган ҳалокатдан кейинги вазиятга қиёслаб бўлмайди\nАйни пайтда Япониянинг зилзиладан шикастланган ҳудудларида қутқариш ишлари давом этаяпти.\nЗилзила ва ундан кейин кўтарилган тўфондан нобуд бўлганлар сони расмий маълумотларга кўра, 3600 нафар. Бироқ расмийлар қурбонлар сони 10 минг кишига етиши мумкинлиги, айни пайтда минглаб одам бедарак йўқолганини айтмоқда.\nЗилзила оқибатида ярим миллион одам ўз бошпаналаридан ажралди, мамлакатда ёқилғи ва озиқ-овқат маҳсулотлари тақчиллиги кузатилаяпти.


Ўзбекистондан пахта сотиб олмоқчи бўлган Бангладеш танқид қилинмоқда\n2013 йил 16-17 октябр кунлари Тошкентда Тўққизинчи пахта ва текстил ярмаркаси ўтказилади. Тадбир қатнашчилари Ўзбекистонда етиштирилган пахтани сотиб олиш бўйича шартномалар имзолаш имкониятига эга бўлади. Болалар мажбурй меҳнати билан боғлиқ халқаро танқидларга қарамай, Бангладеш ўз текстил саноати учун Ўзбекистондан йилига 200 минг тонна пахта толасини сотиб олиш ҳақида шартнома имзолашни режалаган. Инсон ҳуқуқлари фаоллари Бангладешнинг ушбу режасини танқид қилди.\nЎзбекистонда пахта етиштиришда мажбурий меҳнатдан фойдаланилишига қарши халқаро миқёсда кампания олиб бораётган Cotton Campaign ташкилоти (Вашингтон) мувофиқлаштирувчиси Мэтю Фишер Дал Озодлик билан суҳбатда Бангладеш Ўзбекистондан 200 минг тонна пахта толаси сотиб олиш қарорини қайта кўриб чиқиши кераклигини айтди.\n- Агар имзоланиши режаланган шартнома Ўзбекистондан пахта импорти ҳажмини оширишни назарда тутган бўлса, Бангладеш ҳукумати бундай келишув оқибатини назарда тутган ҳолда, ўз қарорини қайта кўриб чиқиши жуда муҳим. Бангладеш Ўзбекистонда пахта етиштириш тизими мажбурий меҳнатга асосланганини тан олиши керак. Ўзбекистонда бундай амалиёт тўхтатилмагунча, ўзбек пахтасидан фойдаланган ширкатлар инсон ҳуқуқларини бузаётганларга шерик бўлиши хавфини пайдо қилишини Бангладеш инобатга олиши керак, - деди Cotton Campaign ташкилоти мувофиқлаштирувчиси Мэтю Фишер Дал.\nПахта етиштиришда мажбурий меҳнат, жумладан, болалар меҳнатидан фойдаланиб келаётгани учун кўп йиллардан бери Ўзбекистонни танқид қилиб келаётган Ҳюман Райтс Уотч инсон ҳуқуқлари ташкилотининг Европа бўлими матбуот хизмати бошлиғи Эндрю Штролайн Озодлик билан суҳбатда Бангладеш Ўзбекистондан пахта толаси сотиб олишни режалаётганидан таассуф билдирди.\n- Ўзбекистон ҳар йили мажбурий меҳнат, жумладан, болалар мажбурий меҳнати эвазига етиштирилган пахтани сотишини биламиз. Ҳар йили болалар мактабдан пахта далаларига олиб борилади ва икки ҳафта, тўрт ҳафта ёки олти ҳафта давомида пахта теришга мажбур қилинади. Бангладеш ва бошқа давлатлар пахта сотиб олиш орқали қандай тизимни қўллаб-қувватлаётганини тушуниши керак. Бангладешнинг ўзида ҳам меҳнат қонунлари бузилиши билан боғлиқ жиддий муаммолар мавжуд, - деди Эндрю Штролайн.\nАвгуст ойи бошида Бангладеш Пахта уюшмаси бош котиби Меҳди Али Озодлик билан суҳбатда пахта толасини Ўзбекистондан тўғридан-тўғри сотиб олиш бўйича шартнома 16-17 октябр кунлари Тошкентда ўтказиладиган Тўққизинчи Халқаро пахта ярмаркасида имзоланиши режаланганини айтган эди.\n- Мақсадимиз Ўзбекистондан пахта толасини тўғридан-тўғри сотиб олишга эришиш. Бангладеш ҳукумати бу борада Ўзбекистон билан йиллардан бери музокара олиб бормоқда, лекин бу тезроқ ҳал этилишига умид қилаяпмиз, - деганди Бангладеш Пахта уюшмаси бош котиби.\nБангладеш ўз тўқимачилик саноати учун йилига зарур бўлган 4 миллион тонна пахта толасининг учдан бир қисмини воситачи ширкатлар орқали Ўзбекистондан олади.\nБангладешдаги тайёр маҳсулот ишлаб чиқарувчи ширкатлар учун ўзбек пахтасини воситачилар, асосан Женевада жойлашган таъминотчилардан сотиб олиш қимматга тушаётгани боис улар нисбатан арзон Ҳиндистон пахтасини кўпроқ сотиб ола бошлади.\nҲюман Райтс Уотч расмийси Эндрю Штролайн, халқаро ташкилотлар танқидларига қарамай, Ўзбекистон ҳукумати ўн йиллар давомида болалар ва катталар мажбурий меҳнатидан фойдаланиб келаётгани ва 21-асрда, айниқса, болалар мажбурий меҳнатидан фойдаланишни ҳеч қандай сабаб оқлай олмаслигини таъкидлади.\n- Болалар мажбурий меҳнати тўхтатилиши керак. Бу тўғрида гап бўлиши ҳам мумкин эмас. Ҳозирги замонда бундай амалиёт қўлланилишини ҳеч қандай сабаб оқламайди. Бунга чек қўйиш учун ҳукумат адолатли ҳақ тўлиши керак. Пахта теримчилари болалар бўлмаслиги керак. Болалар пахта деб мактабдан, билим олишдан мосуво бўлмаслиги керак. Буни кўп йиллардан бери Ўзбекистонга ҳамма айтиб келмоқда. Афсуски, Тошкент бунга парво қилмай келмоқда, - деди Ҳюман Райтс Уотч инсон ҳуқуқлари ташкилотининг Европа бўлими матбуот хизмати раҳбари Эндрю Штролайн.\nЎтган йили Тошкентда ўтказилган Саккизинчи пахта ярмаркасида дунёнинг 38 давлатидан келган ширкатларнинг 1000 дан ортиқ вакили иштирок этган.\nТадбир давомида 12 та хорижий ширкат билан қиймати 600 миллион доллардан ортиқ бўлган 150 та шартнома имзоланган.\nЎзбекистон пахта экспорти ҳажмининг 40 фоизи Россияга тўғри келади. Бангладеш, Хитой ва Жанубий Корея ҳам ўзбек пахтасининг асосий харидорлари ҳисобланади.\nЎзбекистонда пахта етиштиришда болалар меҳнатидан фойдаланилгани боис ҳуқуқ ҳимоячилари хориж ширкатларини Ўзбекистон пахтасидан тайёрланган маҳсулотларга бойкот эълон қилишга чақириб келмоқда.


ЎзР Конунчилиги Хўжалик ва тадбиркорлик фаолиятининг умумий масалалари Инвестициялар\nЎзбекистон Республикаси Вазирлар Маҳкамасининг 16.07.2020 й. 445-сон "Истиқболли инвестиция лойиҳаларини ишлаб чиқиш тартибини такомиллаштиришга доир қўшимча чора-тадбирлар тўғрисида"ги Қарори\nЎзбекистон Республикаси Президентининг 09.01.2020 й. ПҚ-4563-сон "Ўзбекистон Республикасининг 2020-2022 йилларга мўлжалланган инвестиция дастурини амалга ошириш чора-тадбирлари тўғрисида"ги Қарори\nЎзбекистон Республикаси Президентининг 14.05.2019 й. ПФ-5717-сон "Ўзбекистон Республикаси Инвестиция дастурини шакллантириш ва амалга оширишнинг сифат жиҳатидан янги тизимига ўтиш чора-тадбирлари тўғрисида"ги Фармони\nЎзбекистон Республикаси Президентининг 19.12.2018 й. ПҚ-4067-сон "Ўзбекистон Республикасининг 2019 йилга мўлжалланган инвестиция дастурини амалга ошириш чора-тадбирлари тўғрисида"ги Қарори\n2018 йилда амалга ошириладиган, тўғридан-тўғри хорижий инвестициялар иштирокидаги минтақавий инвестиция лойиҳалари Рўйхати (ЎзР Президентининг 19.07.2018 й. ПҚ-3874-сон қарорига 4-илова)\n2018 йилда амалга ошириладиган, тўғридан-тўғри хорижий инвестициялар иштирокидаги тармоқ инвестиция лойиҳалари Рўйхати (ЎзР Президентининг 19.07.2018 й. ПҚ-3874-сон қарорига 1-илова)\n2019 йилда амалга ошириладиган, тўғридан-тўғри хорижий инвестициялар иштирокидаги минтақавий инвестиция лойиҳалари Рўйхати (ЎзР Президентининг 19.07.2018 й. ПҚ-3874-сон қарорига 5-илова)\nЎзбекистон Республикаси Президентининг 19.07.2018 й. ПҚ-3874-сон "2018-2019 йилларда инвестициявий ва инфратузилмавий лойиҳаларни амалга оширишни жадаллаштиришга оид қўшимча чора-тадбирлар тўғрисида"ги Қарори\nТўғридан-тўғри хорижий инвестициялар иштирокидаги истиқболли минтақавий инвестиция лойиҳалари Рўйхати (ЎзР Президентининг 19.07.2018 й. ПҚ-3874-сон қарорига 6-илова)\nТўғридан-тўғри хорижий инвестициялар иштирокидаги истиқболли тармоқ инвестиция лойиҳалари Рўйхати (ЎзР Президентининг 19.07.2018 й. ПҚ-3874-сон қарорига 3-илова)\nЎзбекистон Республикаси Президентининг 28.10.2009 й. ПҚ-1213-сон "Ўзбекистон Республикасининг 2010 йилги Инвестиция дастури тўғрисида"ги Қарори\nЎзбекистон Республикаси Президентининг 02.10.2008 й. ПҚ-969-сон "Ўзбекистон Республикасининг 2009 йилги Инвестиция дастури тўғрисида"ги Қарори\nЎзбекистон Республикаси Президентининг 09.10.2007 й. ПҚ-704-сон "Ўзбекистон Республикасининг 2008 йилги Инвестиция дастури тўғрисида"ги Қарори\nЎзбекистон Республикаси Президентининг 09.10.2006 й. ПҚ-484-сон "Ўзбекистон Республикасининг 2007 йилги Инвестиция дастури тўғрисида"ги Қарори\nЎзбекистон Республикаси Вазирлар Маҳкамасининг 15.11.2005 й. 251-сон "Инвестиция лойиҳаларини тасдиқлаш ва амалга ошириш мониторинги механизмларини такомиллаштириш, мурувват ёрдами юкларини ва техник кўмаклашиш маблағларини ҳисобга олиш ва назорат қилиш чора-тадбирлари тўғрисида"ги Қарори\nЎзбекистон Республикаси Президентининг 08.11.2005 й. ПҚ-216-сон "Ўзбекистон Республикасининг 2006 йилги Инвестиция дастури тўғрисида"ги Қарори\nЎзбекистон Республикаси Вазирлар Маҳкамасининг 30.11.2004 й. 560-сон "Ўзбекистон Республикасининг 2005 йилги Инвестиция дастури тўғрисида"ги Қарори\nЎзбекистон Республикаси Вазирлар Маҳкамасининг 19.12.1997 й. 557-сон "Ўзбекистон Республикасининг 1998 йилги Инвестиция дастури тўғрисида"ги Қарори\nЎзбекистон Республикаси Вазирлар Маҳкамасининг 03.10.1997 й. 464-сон "1997 йилги Ўзбекистон Республикаси Инвестиция дастурини аниқлаштириш тўғрисида"ги Қарори\nЎзбекистон Республикаси Вазирлар Маҳкамасининг 21.01.1997 й. 40-сон "Ўзбекистон Республикасининг 1997 йилги Инвестиция дастуpи тўғpисида"ги Қарори\nЎзбекистон Республикаси Вазирлар Маҳкамасининг 27.03.1996 й. 123-сон "Ўзбекистон Республикасининг 1996 йилги Инвестиция дастури тўғрисида"ги Қарори\nЎзбекистон Республикаси Вазирлар Маҳкамасининг 23.08.1995 й. 337-сон "Экспортга йўналтирилган маҳсулотлар айрим турларини ишлаб чиқаришни кўпайтиришнинг биринчи навбатдаги лойиҳаларини амалга ошириш чора-тадбирлари тўғрисида"ги Қарори


Будапешт: Икки қирғиз курашчиси грек-рим кураши бўйича жаҳон чемпиони бўлди | ҚИРҒИЗИСТОН ЯНГИЛИКЛАРИ\nБудапешт: Икки қирғиз курашчиси грек-рим кураши бўйича жаҳон чемпиони бўлди\nРаззак Бейшекеев. Сурат: Кураш бўйича дунё бирлашмаси\nВенгриянинг Будапешт шаҳрида курсантлар орасида грек-рим кураши бўйича жаҳон чемпионатида қирғизистонлик полвонлар Раззак Бейшекеев билан Нуристан Суйўркулов олтин медални ютиб олишди. Бу ҳақда кураш бўйича дунё бирлашмасининг расмий сайтида эълон қилинди.\nПолвонлар мусобақа давомида тўрттадан учрашув ўтказишди. Бейшекеев 60 килограмм оғирликда олтин медаль олган. У олдин қозоғистонлик Сабазни ютган. Чорак финалда германиялик Еуген Шгелни, ярим финалда ҳиндистонлик Сумит Сумитти, финалда эронлик Сейедмостафа Сееджафар Резаеи Дариакеннарини 4:1 ҳисобида мағлуб қилган.\n51 киллограм оғирликда куч синашган Суйўркулов олдин венгриялик Балинт Гаспарни ютган. Чорак финалда россиялик Малик Гигиевни, ярим финалда грузиялик Бесо Махарадзени, финалда украиналик Юрий Товтни 3:1 ҳисобида енгиб жаҳон чемпиони бўлди.\nБунгача қирғизистонлик полвон Имронбек Рахманов Будапештда Эркин кураш бўйича ўтган курсантлар орасидаги жаҳон чемпионатида бронза медалини соҳиби бўлган.\nВенгриянинг Будапешт шаҳрида кураш бўйича жаҳон чемпионати 20 июлда бошланган. Грек-рим кураши бўйича мусобақа 24 июлда старт олган.\nАввалги мақолаКоронавирусдан 12 киши вафот этиб, 973 янги ҳолат қайд этилди\nНавбатдаги мақолаМХДҚ: Бишкекнинг вице-мэри Азамат Сагиндик ўғли пора олишда гумонланиб қўлга олинди


Достон Убдайдуллаевдан мухлислар норози - www.Voydod.net\nЯқиндагина Сурхондарё вилоятида гастрол сафаридан қайтган хонанда Достон Убайдуллаевэкранларда кўринмай қолди...\nШу боис мухлислар “Хонанда санъатни тарк этдими?” деганҳавотирларини ҳам яширишмаяпти. Бироқ Достон бу орада иккита янги қўшиқ яратишга улгурди. ЖасурЖавҳарназаров мусиқаси, Ирода Қурбонова сўзи билан куйланган “Кўргани келдим”, Иқбол Муҳаммаджонов сўзива Ботир Алиев мусиқаси асосида ижро этилган “Нозикина ёрим“ шўх таронаси шулар жумласидан.\nБуикки қўшиқ тез орада мухлислар эътиборига ҳавола этилади. Дарвоқе, “Кўргани келдим” қўшиғига комедияжанрида клип ҳам суратга олиниши режалаштирилган. Клипда қизиқчилар билан бир қаторда хонанданинг ўзи ҳамроль ижро этяпти.


Қозоғистондаги намойишлар Россиядаги ички норозиликлар фонида Путинга мужда йўлламоқда\nҚозоғистондаги вазият Кремл учун огоҳлантиришдир: ташқаридан барқарор бўлиб кўринса-да, ҳар қандай вақтда портлашга тайёр бўлган норозилик ўчоғи етилаётган бўлиши мумкин.\nЎтган йил 23 январ куни Россия президенти Владимир Путин ҳукмронлигига қарши бевосита норозиликда Россиянинг 120 дан ортиқ шаҳрида 3700 дан ортиқ киши қўлга олинган эди. [Николай Коржов/AFPTV/AFP]\nШу ҳафта Қозоғистонда юз берган шиддатли намойишлар президент Владимир Путин мамлакатнинг иқтисодиёти ва келажагидан чуқур норози бўлган аҳоли билан тўқнаш келаётган қўшни Россияга мужда йўлламоқда.\nМарказий Осиё мамлакатлари ичида энг барқарор ҳисобланган, энергоресурсларга бой Қозоғистонда суюлтирилган газ нархининг ошиши ортидан юзага келган норозиликлар кенг миқёсли намойишга айланар экан, мамлакат бир неча ўн йил ичидаги энг катта инқирозни бошдан кечирмоқда.\nПайшанба (6 январ) куни Россия телевидениеси орқали узатилган кадрларга кўра, Олмаота кўчаларига жойлаштирилган ҳарбийлар иштирокида отишмалар юз берган.\nИжтимоий тармоқларда тарқаган видеоларда Олмаотадаги дўконлар талон-тарож қилингани, биноларга ўт қўйилгани, кўчаларда қуроллар овози ва одамларнинг бақир-чақирига гувоҳ бўлиш мумкин.\nОлмаотадаги норозилик намойиши иштирокчилари, 5 январ. [Абдуазиз Мадяров/AFP]\nРасмийларга кўра, намойишларда мингдан ортиқ киши жароҳатланган, улардан 400 га яқини шифохонага етказилган ва 62 киши реанимацияга жойлаштирилган.\nПайшанба туш пайтига келиб, 350 дан ортиқ хавфсизлик ходимлари яраланган ва 13 нафари ҳалок бўлган, деб хабар берган маҳаллий ОАВ.\nПутин учун огоҳлантириш\nПостсовет давлатлари муносабатлари таҳлилчиси ва Россия ОАВ тадқиқотлари лойиҳасининг маҳсус маслаҳатчиси Владислав Иноземцевга кўра, Қозоғистондаги вазият Кремл учун огоҳлантириш бўлиб хизмат қилади: ташқаридан барқарор бўлиб кўринган ҳолатда ҳар қандай вақтда портлашга тайёр турган норозилик етилаётган бўлиши мумкин.\n«Россияда ҳукумат иқтисодий тараққиётсиз 10 йил вақт ўтиши аҳолини хурсанд қилмаслигини англаши керак», деб айтган Иноземцев New York Times нашри билан суҳбатда. «Кремл яшаш стандартларини ошириш механизмини таклиф қилмас экан, ҳеч қандай геосиёсий ўйинлар вазиятни ўнгламайди.»\nРоссия кўчаларида умуммиллий намойишлар юз берганига бир йил тўлди, унда 120 дан ортиқ шаҳарда бир неча минг киши қўлга олинган эди.\nЎшанда AFP журналистлари тахминига кўра, Москва ва Санкт-Петербургда бир неча ўн минг россиялик кўчаларга чиққан, худди шундай намойишлар Чехия республикаси, Эстония, Франция, Финландия, Литва, Недерландия, Испания ва Швецияда ҳам бўлиб ўтган.\nНамойишда иштирок этганларнинг аксари Путиннинг рақиби Алексей Навалний Путинга қараши бўлган ва гўёки «энг катта пора эвазига» сотиб олинган Қора денгиз соҳилидаги кўчмас мулк тергови хулосаларини эълон қилиши ортидан ўз норозиликларини билдиришган.\nРоссиялик сиёсатшунос Леонид Гозманга кўра, Кремл Қозоғистонда юз бераётган вазиятдан таҳликада ва бунга жавобан мамлакат ичкарисида босимни оширади.\n«Бу шуни англатадики, Қозоғистондаги россиялик аскарлар ватанимиз ёки унинг хавфсизлигини эмас, балки энг яхши вазиятда бугун мавжуд бўлган Россия режимини ҳимоя қилишади. Бу битта нарса эмас», деб айтган Гозман.\nРоссия бой мамлакат бўлиб турган бир вақтда «россияликлар қашшоқликда яшашдан чарчаган», дейди Душанбедаги Your.tj янгиликлар сайти бош муҳаррири Зебо Тажибаева.\n«Москва ва Санкт-Петебург каби мегаполислар аҳолиси нисбатан яхши яшайди, қолганлар эса биз тожикистонликлар каби кун кечиради», деб айтган у 2021 йил январ ойида Карвонсарой нашрига.\n«Россияда ҳали ҳам ўтмишдаги дунёқарашга асосланган қатъий бошқарув тизими мавжуд», деб айтган олмаоталик журналист ва сиёсий фаол Гулжан Ергалиева 2021 йил январда. «Аммо, айни дамда ёш авлод бунга қаршилик кўрсатмоқда.»\nСобиқ Совет ҳудудида тобора кучайиб бораётган муаммолар\n2020 йилнинг ёзида Путиннинг яқин иттифоқдоши – Беларусда шиддатли норозилик намойишлари бўлиб ўтган эди.\nПрезидент Александр Лукашенко режими фақат зўравонликдан фойдаланган ҳолда, Путин ёрдами билан омон қолган.\nХудди Қозоғистонда бўлгани каби, Беларусдаги намойишлар ҳам Путиннинг рейтинги кескин тушиб кетган ноқулай бир вақтга тўғри келди, зеро у бир вақтлар унга содиқ бўлган сиёсий таянч кучининг қатъий ва кучайиб бораётган норозилигига дуч келмоқда.\nОммавий намойишлар ва ҳибслар Москва ҳамда мамлакатнинг бошқа ҳудудларида одатий ҳолатга айланиб қолган. 2020 йилда Россиянинг шарқий қисмида мисли кўрилмаган норозиликлар кузатилган.\nШунингдек, жорий ҳодисалар Путин бир неча ўн минглаб қўшин тўплаган ва бостириб кириш билан таҳдид қилган Украина атрофидаги кескинлик фонида ҳам кўриб чиқилиши лозим.\nИнқироз якунланига қарамай, Қозоғистонга россиялик аскарлар келишда давом этмоқда\nТарихдан кўриш мумкинки, КХШТнинг «тинчликпарвар кучлари» исталганидан кўпроқ қолиши мумкин, зеро Владимир Путин россияликларнинг қўшни мамлакатлардаги норозиликлардан руҳланишини ёқтирмайди.


Бир кунда 12 млрд. тонна муз эриб кетди - IARC UZ\n09 авг 2019 16:23 73\nКеча Гренляндия бир кунда 12,5 млрд. тонна муз йўқотгани маълум бўлди. Иқлимшунос Мартин Стендаль Гренландия муз қалқонининг 60 фоиз юзаси 1 мм. чуқурликкача эриганини тасдиқлайди. Бу ҳақда Smithsonian журнали хабар берди.


Lifestyle 16:40 / 22.08.2019 37354\n1. Қувватлантириш тирқичининг тури\nЯнги ноутбуклар авлодининг аксарият қисми универсал USB-C порти орқали қувватлантирилмоқда, ваҳоланки баъзи ишлаб чиқарувчилар айнан ўзларига хос хусусий тирқичларидан фойдаланишни давом эттиришмоқда. Бунда икки хил муаммо мавжуд: бу турдаги қувватлантириш қурилмаси бошқаларникидан фарқли бўлгани сабабли уни доимо ўзингиз билан олиб юришингиз керак ва унга шикаст етганда янгилаш нисбатан кўпроқ маблағни талаб қилади.\nШу сабабли, агар ўзингиз билан турли ўринларда қўлланадиган кабеллар уюмини олиб юришни истамасангиз қувватлантириш USB-C порти орқали амалга ошадиган ноутбук танлаганингиз маъқул.\n2. Thunderbolt’ни қўллаб-қувватлаш\nUSB-C портига эгаликнинг ўзи камлик қилади, яна бир муҳим жиҳатни кўздан қочирмаслик керак — Thunderbolt 3 стандартларига мослик. Унинг ёрдамида ноутбук бир неча асосий афзалликларга эга бўлади.\nМаълумотлар алмашиш тезлигининг юқорилиги билан биргаликда, Thunderbolt 3 стандартига мос келувчи USB-C портига бир вақтнинг ўзида бир неча 4К дисплейларни ва ҳаттоки ички видеокартини ҳам уласа бўлади. Ушбу хусусият одатда ноутбук ҳақидаги маълумотларнинг спецификациялар қаторида ва мос келувчи порт олдида чақмоқ белгиси орқали кўрсатиб ўтилади.\n3. Йиғувчи қурилма кўриниши\nҚиммат моделларга аллақачон қаттиқ ҳолатдаги махсус SSD йиғувчилар ўрнатиш бошланган. Ўртача ва арзон нарх сегментида эса ҳозиргача қаттиқ дисклардан фойдаланиб келинмоқда. Айнан камчиқим моделлар механик ҳаракатга келувчи қисмлари ҳисобига юқори тезлик ва ишончга эга эмас. Шунинг учун HDD арзон туради ва катта ҳажмга эга.\nАгар маблағдан унча муаммо бўлмаса, яхшиси SSD'ли ноутбук сотиб олинг. Маълумотлар алмашишдаги юқори тезлик туфайли операцион тизим бир неча сонияларда ишга тушади, файллар эса қаттиқ дискка қараганда анча осон кўчирилади.\n4. Оператив хотира тури\n«Қанча кўп бўлса, шунча яхши» қоидаси ноутбуклар оператив хотираси билан муносабатларга бехато мос келади. Бироқ ишлатилган тезкор хотира модулининг турига ҳам эътиборни қаратиш зарур ва сезиларли фарқ мавжуд.\nҚоидага мувофиқ, ҳозир бозорда DDR3 ва DDR4 хотирали моделлар сотувда. Уларнинг самарадорлиги ўртасида катта фарқ йўқ, лекин DDR4 нарх борасида анчагина юқорида туради. Нисбатан янги хотиранинг асосий фарқи — частоталар юқорилиги ва камроқ энергия сарфи.\n5. Графика тури\nНоутбукларда видеокарталар бирлаштирилган ва дискрет ҳолатда бўлади. Биринчиси, процессорнинг график ядросидан фойдаланади ва шунинг учун шахсий хотирага эга бўлмайди. Қолаверса, бирлаштирилган графиканинг замонавийлари асосий топшириқлардан ташқари ҳаттоки оддий ўйинлар учун ҳам ўзининг етарли даражадаги самарадорлиги билан мақтана олади.\nДискрет графика — ўз хотирасига эга алоҳида чип. Бу турдаги ечим янада самарадорликка эга, аммо қиммат туради. Уларни сотиб олиш ноутбукда видеомонтаж ишлари, ўйинлар ва бошқа турдаги ресурс талаб қилувчи вазифаларни бажарувчиларга кўпроқ мос келади.\n6. Совитиш тизими кўриниши\nЭнергия сарфини тежайдиган процессорлар пайдо бўлганидан бошлаб тобора ишлаб чиқарувчилар енгил ноутбукларда пассив совутиш ҳисобига активдан воз кечишмоқда. Вентиляторларнинг мавжуд эмаслиги бу турдаги компьютерларни батамом шовқинсиз қилади, аммо кучли юкланишлар вақтида бу тинчлик йўқолади.\nБаъзида юқори юкланишлар вақтида совитиш тизими қизишни бартараф эта олмай қолади. Сўнгра процессорни иссиқдан авайлаш мақсадида унинг частоталари мажбурий равишда туша бошлайди. Натижада, ишлаш тезлиги секинлашиб, иловалар қотиши бошланади.\nАктив совитиш тизимларида эса бу ҳолатда вентиляторлар айланиши тезлашади. Процессор частоталари ўзгаришсиз қолади. Шунинг учун ноутбукдан қийин вазифаларни бажаришда фойдаланмоқчи бўлсангиз, айнан шу турдагисини сотиб олиш мақсадга мувофиқдир.\n7. Дисплей ёрқинлиги\nЭкран диагоналидан ташқари харидорлар эътиборини ўзига тортувчи унинг ягона техник тавсифи бу унинг имкониятларидир. Пикселлар сони шубҳасиз асосий ўзига хослик ҳисобланади, аммо экран ёрқинлиги ҳақида унутиш ҳам ярамайди.\nВаҳоланки, ушбу экран ёрқинлиги кўп ҳолларда иш қулайлигига таъсир этса ҳам, ишлаб чиқарувчилар унга катта урғу беришмайди. Агар сиз тез-тез офис ишлари билан сафарлар, кафе ёки шунга ўхшаш жойларда машғул бўлсангиз, ноутбукингиз экрани ёрқинлиги 300 нитдан кам бўлмаслиги керак.\n8. Веб-камера жойлашиш ўрни\nАтиги бир неча йил олдин бу турдаги савол жуда ғайритабиий кўринган бўларди. Ишлаб чиқарувчилар экранни иложи борича кичик рамкалар билан тақдим этишга уринаётган ҳозирги шароитда бу талаб жуда актив бўлиб турибди.\nБаъзи замонавий ноутбукларда веб-камералар энг кутилмаган жойларда ўрнатилмоқда, жумладан клавиатурада. Бу унчалик ҳам идеал жойлашув эмас. Видеоалоқадан тез-тез фойдаланишни назарда тутсангиз, харид вақтида буни ҳам эътибордан қочирманг.\n9. Precision TouchPad драйверини қўллаб қувватлаш\nWindows 10’да пайдо бўлган кўп функцияли имо-ишоралар қулайлиги фақатгина Precision TouchPad драйверини қўллаб-қувватловчи ноутбукларда ишлайди. Synaptics драйверли ускуналарда бу ҳаракатлардан фойдаланишнинг иложиси йўқ.\nНоутбук тачпадида бу имкониятни текшириб кўриш учун қуйидаги буйруқларни бажаринг:\n«Настройки» → «Устройства» → «Мышь и трекпад» ва мос келувчи ёзувни қидирувга бериш.\n10. Клавиатура чироқларига эгалик\nАгар клавиатурага қарамай ишлаш малакасига эришишни ҳали уддаламаган бўлсангиз, бу турдаги чироқлар сизга кечки вақтларда ва кам ёритилган майдонларда айнан керак бўлади. Бир неча йил олдин клавиатура чироқлари премиал сегментдаги ноутбукларнинг махсус хусусиятлари қаторига кирарди, аммо ҳозирда улар ҳаттоки арзон «хитой» ноутбукларида ҳам бор.


ЮНИСЕФнинг Ўзбекистондаги вакили: “Пандемия сабаб ҳаёт тарзининг ўзгариши болаларда руҳий муаммоларни кўпайтирмоқда” - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n14:43 - ЮНИСЕФнинг Ўзбекистондаги вакили: “Пандемия сабаб ҳаёт тарзининг ўзгариши болаларда руҳий муаммоларни кўпайтирмоқда”\n8 октябрь куни АОКАда ЮНИСЕФ, Олий Мажлис Сенати, Соғлиқни Сақлаш ва Халқ Таълими Вазирликлари мутасаддилари иштирокида “Дунёда болалар вазияти – 2021: болалар руҳий саломатлигини мустаҳкамлаш, ҳимоя қилиш ва сақлаш” ҳисоботи ҳақидаги матбуот анжумани бўлиб ўтибди.\nҲисоботга кўра, дунё миқёсида соғлиқни сақлаш соҳасига йўналтирилган молиявий маблағларнинг тахминан икки фоизи руҳий саломатлик соҳасига ажратилади. Ҳукуматлар ушбу муҳим эҳтиёжларни қондириш учун жуда оз миқдорда маблағ сарфлашади ва шу сабаб руҳий саломатликни ҳимоя қилиш соҳасидаги эҳтиёжлар ва молиялаштириш ўртасида сезиларли бўшлиқ сақланиб қолмоқда экан.\nЮНИСEФнинг Ўзбекистондаги ваколатхонаси раҳбари ўринбосари Жоффри Ижумба пандемиянинг болалар руҳий саломатлиги ва келажагига салбий таъсири ҳақида гапирибди.\nМана унинг сўзлари: “Пандемия сабабли дунёда 1,6 миллиард бола таълим олиш имкониятини бой бермоқда, бу эса келгусида болаларнинг руҳий саломатлигига салбий таъсир этиши мумкин. Агар биз бугун зарур чораларни кўрмасак, болалар руҳий саломатлиги ва фаровонлигига етарлича эътибор бермасдан сармоя киритмасак, ушбу масалани илгари суриш ва руҳий саломатлик муаммоларининг олдини олишни диққат марказига қўймасак, бутун дунёдаги ёшларнинг ҳаётини ўзгартириш имконияти қўлдан бой берилади”.\nТаъкидланишича, COVID-19 пандемияси даврида доимий ҳаёт тарзи, таълим олиш, ҳордиқ чиқариш одатларининг бузилиши, шунингдек, оиланинг фаровонлиги ва соғлиғи ҳақида қайғуриш кўплаб ёшларда қўрқув, ғазаб ва ўз келажаги учун хавотирга тушиш ҳисларини уйғотмоқда.\nСўнгги маълумотларга кўра, дунё бўйича 10-19 ёш оралиғидаги ўспирин ёшларнинг еттидан бир қисмидан кўпроғи руҳий муаммолардан азият чекиб келмоқда. Ҳар йили ўз жонига қасд қилиш оқибатида деярли 46000 ўсмир вафот этади ва бу мазкур ёш тоифасида энг кўп ўлим шу сабабдан кузатилади. Ўзбекистонда руҳий касалликлар 2019 йилда ўсмирлар ўртасида ногиронликни назарда тутувчи умр кўриш давомийлигини камайтирувчи асосий сабаблардан бири ҳисобланади.\nҲозирги вақтда “Ўсмирларнинг саломатлиги ва фаровонлиги миллий стратегияси” Олий Мажлис Сенати томонидан кўриб чиқиляпти. Бу ҳужжат, бошқа соҳалар қаторида, руҳий саломатлик, юқумли бўлмаган касалликлар, жинсий ва репродуктив саломатлик, йўл-транспорт ҳодисалари натижасида шикастланиш ҳамда зўравонлик ҳолатларининг олдини олишга қаратилган масалаларни қамраб олади. Яқин беш йил ичида соғлиқни сақлаш хизматлари билан умумий қамровдан 5,5 миллион ўсмирларга зарур бўлган ёрдам олиниши кутиляпти.\nШу муносабат билан, Ўзбекистонда ЮНИСЕФ ҳамда Халқ Таълими Вазирлиги томонидан мактабда хавфсиз муҳит ва тенгдошлар билан ижобий муносабатни тарғиб қилишга йўналтирилган янги ўқув дастури ишлаб чиқилди.


"Орёл и решка. Шоппинг" кўрсатувининг Ўзбекистонга аталган сони 4 сентябрда намойиш этилади\n12:57 / 29.08.2015\nЖорий йилнинг июнь ойида Украинанинг машҳур "Орёл и решка. Шоппинг" лойиҳаси ижодкорлари Ўзбекистонга келган ҳамда Самарқанд, Тошкент ва Бухоро шаҳарларида кўрсатувнинг навбатдаги сонини суратга олишганди.\n4 сентябрь куни Тошкент вақти билан соат 21:00да "Пятница" телеканалида кўрсатувнинг Ўзбекистонга аталган сони намойиш этилади.\nМаълумот учун, лойиҳага кўра, ҳар ҳафтада икки бошловчи шоппинг учун дунёнинг турли шаҳарларига боради, улардан бирига пул миқдори чегараланмаган "олтин банк картаси", иккинчисига эса бор-йўғи 100 доллар берилади. Ким нимани олиши эса танга ташлаш орқали аниқланади. Агар "бургут" тушса, бошловчи олтин картани, акс ҳолда 100 долларни олади.\nДастур давомида бошловчилар телетомошабинларни шаҳарнинг диққатга сазовор жойлари, ўзлари яшаётган меҳмохона ва унинг нархлари билан таништиради.


Қашқадарёда аёл хушторини қотилликка ёллади 30-11-2021, 08:23 | Zamin.uz\n20:30 / 24.11.2021\nҚайд этилишича, тадбиркор Х.М. аёлининг У.С. билан ишқий муносабатда бўлганидан хабар топган ва оилавий жанжал юзага келган. Сири фош бўлган У.С. уйида сақланаётган пул маблағларини қўлга киритиб, қочиш режасини тузган ва қотил ёллаб турмуш ўртоғининг яшаш хонадонида босқинчиликни режалаштирган.\nШунингдек, жиноий гуруҳнинг бошқа аъзолари Б.С.га 21 йилу 6 ой, А.И ва Ж.Х.ларга 17 йил озодликдан маҳрум қилиш жазоси белгиланди. “Замин” янгиликларини “Youtube”да кузатиб боринг\nЯнгиликлар » Жамият » Қашқадарёда аёл хушторини қотилликка ёллади


Лэмпард Каванининг трансфери ҳақида гапирди / CHAMPIONAT.asia\n02:04ЕЧЛ. "Атлетико" – "Ливерпуль" (онлайн ҳисоб) 63 02:02ЕЧЛ. "Боруссия" – ПСЖ (онлайн ҳисоб) 7 01:39Райола Невиллнинг танқидига жавобан: "Унинг ўзи дўзахга тушиши мумкин" 4 01:17МЮ футболчиси Жозе ва Контега керак 1 01:09Холанд ЕЧЛ тарихига кирди 13 00:28Бу қизиқ. Криштиану турмуш ўртоғига қанча маблағ ажратади? 11 00:05Спортчилар ижтимоий тармоқларда 0 00:04ЕЧЛ. "Атлетико" ва "Ливерпуль"нинг бошланғич таркиби билан танишинг 25 00:02ЕЧЛ. ПСЖ Дортмундда меҳмон бўлади (асосий таркиблар) 11 23:48"Ювентус" Кьеллини билан шартномани узайтиради. У клубда 15 йилдан бери ўйнайди 4 23:30Аллан машғулотларга қайтиш учун Гаттузодан узр сўради 0 23:11Яя Туре Хонданинг жамоадошига айланиши мумкин 2 22:56Икер Касильяс фаолиятини якунлади. У президент бўлади 20 22:35ОЧЛ-2020. Шукуров жамоасида жанговар дуранг, Манжукич ўйнаётган “Ал Дуҳайл” эса сафарда ютқазди (+жадвал) 33 22:17Хориж матбуоти: Яна бир муваффақиятсизликдан сўнг ўзбек футболини келажакда нима кутмоқда? 65\nЛэмпард Каванининг трансфери ҳақида гапирди\n20 янв 22:25\nТеглар : Челси Эдинсон Кавани ПСЖФрэнк Лэмпард\nЛондоннинг “Челси” клуби бош мураббийи Френк Лэмпард ПСЖ ҳужумчиси Эдинсон Каванининг трансфери ҳақида гапириб ўтди.\n“Кавани ажойиб футболчи, мен унга қарши ўйнаганман. Унинг менталилети, спортга бўлган муносабати менга ёқади. Унинг трансфери билан боғлиқ вазият қандай давом этади кузатамиз. У тажрибали футболчи, таркибмиздаги бир қатор футболчилар ҳам етарли тажрибага эга. Умуманн олганда эса жамоамиз ёш, шу боис унинг тажрибаси бизга асқотиши мумкин. Баъзида ёш футболчилар майдонда тажрибалиларнинг ёрдамига муҳтож бўлишади”, дея Лэмпарднинг сўзларидан иқтибос келтирмоқда Sky Sports.\nКавани 2013 йилнинг ёзидан буён ПСЖ таркибида тўп тепиб келмоқда. Жорий мавсумда уругвайлик футболчи ПСЖ таркибида барча турнирларда (14 та учрашув) бешта гол урди ва битта голли узатмани амалга оширди.\nЕЧЛ. "Боруссия" – ПСЖ (онлайн ҳисоб) 8\nХоланд ЕЧЛ тарихига кирди 14\nЕЧЛ. ПСЖ Дортмундда меҳмон бўлади (асосий таркиблар) 11\nЧемпионлар лигаси. Бугунги баҳслар учун тахминий таркиблар 8\n"Боруссия" Д - ПСЖ. Неймар ва Мбаппе сафда, Гётце эса бир ўзи шуғулланди. Машғулотлардан ФОТОГАЛЕРЕЯ 21\n20 янв 22:38:03\nЎзбекистон терма жамоасининг кўрсатаётган ўйини ҳақида фикрлар ва бўлажак ўйинга тилаклар!\n23 ёшгача бўлган футболчилар ўртасидаги Осиё кубогининг чорак финалида Бирлашган араб амирлиги терма жамоаси Ўзбекистонга қарши баҳс олиб борди ва беллашувда ҳамюртларимиз йирик, 5:1 ҳисобидаги ғалабани қўлга киритишди.\nОФК ушбу ўйиннинг голлари ва хавфли вазиятларини "Youtube"даги ўзининг саҳифасига жойлаштирди. 255 мингдан зиёд томошабин кўрган видеога 800 га яқин изоҳ қолдирилган. Ушбу фикрлар орасидан энг сараларини йиғиб, эътиборингизга ҳавола этамиз!\nҚирғизистон ва Ўзбекистон Соседи Молодци ребята Чемпион болгула Омин.\nБразилия Ўзбекистонни севади.\nЎзбекистон яхши ўйнади... Индонезиядан\nТаиландликлар илтимос, Саудияга қарши ўйинда Ўзбекистонни қўллаб-қувватлаш учун стадионга боринг.\nМенинг тахминимча, Ўзбекистон ва Корея финалда ўйнайди.\nЎзбекистонни табриклайман! Ветьнамдан.\nҲа-ҳа-ҳа... Ёлғончи араб жамоасини таслим этинг! Буюк Ўзбекистон! Ярим финалдан ўрин олган Саудия ва Ўзбекистон ўртасидаги ўйинда бутун Таиланд ўзбекларга мухлислик қилади. Илтимос, ҳийлакор Саудия Арабистонини мағлубиятга учратинг!\n"Wооооооw" Криштиану Бозоров.\nИлтимос, Саудияни мағлуб этинг! Улар ҳакам учун катта пул тўлаган!\n"Ва-ув" имконсиз! Улар жуда ва жуда кучли! Ҳозирги Ўзбекистон 2 йил аввалгисидан ҳам кучлироқ. Мен финалда Жанубий Корея ва Ўзбекистон қарама-қаршилигини кутаман.\n2004 йили Дания ва Швеция Италияни доғда қолдириш учун келишган ҳолда, ҳалол ўйин қилишмаганди ва иккаласи ҳам чорак финалдан сўнг, чиқариб юборилганди.\nЭнди 2020 йилда ҳам шундай бўлди. Иордания ва БАА бир-бирларига ёрдам бериб, ўзаро дуранг ўйнашди.Ветьнам билан бўлган 1:1 ҳисобидаги ўйинда ҳам ноҳақлик қилишган эди. Ўзбекистон ва Жанубий Кореяга раҳмат!\n"Ва-ув" Ўзбекистондан ажойиб ўйин! Сизлар жуда кучлисиз! Таиланддан табриклайман!\nҲа-ҳа-ҳа, БАА - Иордания 1:1! Ажойиб дўстлар, уйингизга боринг! Ветньамдан.\nMelinia Shesar Rahmad Puji Widodo:\nАжойиб ўйин ва ажойиб ғолиб Ўзбекистон! Индонезиядан табриклайман!\nЎзбекистон Саудияни енггади. (Таиланд ва Ўзбекистон байроқлари ўртасида юрак белгисини қўйган ҳолда) Жуда кўп таиландликлар Ўзбекистонни стадионда олқишлашади!\n(Индонезия ва Ўзбекистон байроқларининг орасига севги сўзини ёзиб қолдирди).\nЎзбекистонни қўллаб-қувватлаётганларнинг барчасига раҳмат! Таиланд, Ветьнам ва бошқалар. Иншааллаҳ Саудия Арабистонини мағлуб этамиз!\nЭлдор Шомуродовни севаман! Ветньамданман! Илтимос Саудия Арабистонини мағлуб этинг!\nҲа, Раҳмат! Ироқдан табриклайман! Илтимос Саудияни 50:0 ҳисобида мағлуб этинг!\n"Ва-ув" Ўзбекистон жуда кучли жамоа ва жуда яхши ўйнади. Менга учинчи ва бешинчи голлар жуда ёқди. Браво ва табриклар!\n"Oh my god!" Ўзбекистонни табриклайман! Сиз жуда кучлисиз! Ўзбекистон шунчаки супер профессионал!\nТахминимча Саудия ва Ўзбекистон учрашувида 0:6 ҳисоби бўлади. Саудия сизда пул бор, лекин маҳорат, қобилият йўқ ёғончи мамлакат!\nМен Ўзбекистон футбол жамоасининг жанговор ва ҳалол ўйинини яхши кўраман.\nНега Ўзбекистон терма жамоаси Жаҳон чемпионатига чиқа олмайди? Ёш жамоа доим яхши бўлиб келган.\nЎзбекистон Саудияга ютқазади. Чунки, саудияликлар ўзбекистонликларга қараганда, кўпроқ пул топишган ва аллақачон ҳакамларни сотиб олиб бўлишган.\nЖанубий Корея ва Ўзбекистон финалда учрашишади !!! Яқинда улар жуда кўп ўйин ўтказишди, бу сўнгги манзил бўлади!\nЎзбекистон жуда яхши ўйнади. Яхшибоев (олов белгиси).\nЎзбекистонни табриклайман! Малайзиядан.\nҚани кел Саудия Арабистони!\nЎзбекистон ҳийла билан шуғулланмайдиган ҳалол терма жамоа!\nЖанубий Корея - Австралия\nЎзбекистон - Пенальтилар қироли\nМенга Ўзбекистон қизлар ёқади.\nЎзбекистонга нисбатан яна юзлаб жуда илиқ фикрлар билдирилган. Мезбон мамлакат, Ветьнам ва яна бир қатор юртларда Ўзбекистон терма жамоасига мухлислик қилишаётганини гувоҳи бўлдик. Айниқса, ўйин услуби, сифати ва умуман ҳалол ўйин кўрсатиш борасида ҳам бир қатор қулоққа ёқадиган изоҳларни кузатдик!\n20 янв 22:37:55\nkim nima desa ham Azarni yo'qligi bilinyapti\nHa ba'zilar bilinmayapti deydi Azar baribir Azarda\n20 янв 22:31:21


"Хўжанд" бош мураббийи Рустам Ходжаев: "Насаф"нинг кучли ва кучсиз томонлари ҳақида ҳозир гапира олмайман" - Zamin.uz\nОФК кубоги 2-туридан ўрин олган "Хўжанд" - "Насаф" учрашувидан олдинги матбуот анжуманида Тожикистон клуби бош мураббийи Рустам Ходжаев ва футболчи Дилшод Бозоров иштирок этди.\n"Ўйиндан олдин нима дейиш мумкин? Эртанги рақибимиз "Насаф" - "тажрибали жангчи"лардан бири. Ўзбекистон чемпионати Марказий Осиёда етакчилардан бири. Шу боис рақиб жуда яхши тайёрланган, рақиб ўз вазифаларига эга, аммо биз ҳам ўз мақсадларимизга эгамиз. Эртага ижобий натижа қайд этишга ҳаракат қиламиз.\nҲозир ўйлашимча футболда ҳеч қандай сирлар йўқ. Рақиблар бир-бирини ўрганади. Бизда ҳеч қандай сир йўқ. Ўйинларга тайёргарлик жараёнида рақибларни ўргандик. Тўғри "Насаф" биринчи турда 4:0 ҳисобида ғалаба қозонди, аммо бу ҳеч нарсани англатмайди. Эртага ўз ўйинимизни намойиш этишимиз керак, натижа айнан эртанги баҳсдаги ҳаракатларга қараб бўлади.\nКўпчилик 1-турда 9 кишига қарши ўйнадинглар демоқда. Аммо иккинчи қизил карточка 84-дақиқада кўрсатилди, футболчи майдонни тарк этгунча 89-дақиқа бўлди. Биз зарба бердик ва 90-дақиқа бўлди. Ҳакам қўшимча дақиқалар қўшиб берди ва рақиб 5 дақиқа давомида 9 киши бўлиб ўйнади холос. Биринчи таймдаги қизил карточкадан кейин рақиб икки карра куч билан ўйнади. Биз биринчи таймнинг ўзида иккита гол ура олдик ва олдинга чиқиб олдик. Тайм охиридаги гол барчасини барбод қилди.\nИккинчи таймга "Олтин Аср" ўз режаси билан тушди ва натижага эришди. Биз ҳужумга ўтдик, аммо бор кучимиз билан олдинга ўтсак рақиб қарши ҳужумда бизни жазолаши мумкин эди. Бу сўнгги, ҳал қилувчи баҳс эмасди. Юта олмаганимиз албатта бизнинг айбимиз. Аммо ҳозирча бу ҳеч нарсани англатмайди.\nБиринчи таймда биз иккита гол урдик, агар ҳимояда яхши ўйнасангиз иккита гол ғалаба учун етарли бўлади. Биз футболчиларнинг ҳолатини ўрганамиз, таркиб борасида ҳеч нима дея олмайман. Ўйингача бир сутка вақт бор. Ким баҳсга кўпроқ тайёр бўлса ўша майдонга тушади.\nИлк турда ҳужумкор ўйнадинглар дейишмоқда. Рақиб бунга имкон берди ва шундай ўйнадик. Рақибга қараб ўйнаймиз. "Олтин Аср" жамоасининг 70-80 фоизи Туркманистон миллий терма жамоаси аъзолари ҳисобланади. Биздан фақат бир футболчи Тожикистон терма жамоасига чақирилади. Рақиб ҳолатини ўргангандик, бутун ўйин давомида ҳужум қилишни режалаштирмагандик. Эртанги баҳсга ҳам рақибдан келиб чиқиб ўйин намойиш этамиз. "Насаф" билан ўйинда қандай тактикада ўйнашимизни эртага билиб оласизлар.\n"Насаф"нинг кучли ва кучсиз томонлари ҳақида ҳозир гапира олмайман. Буни эртага кўрасизлар. Тўғри рақибнинг ўз ўйин услуби бор, жамоа яхши ва қизикарли ўйин намойиш этади. Уларга қарши қандай ўйнашимизни эртага кўрасизлар", - дейди Рустам Ходжаев.\n"Эртанги баҳсдаги вазифамиз - майдонга тушиш ва ғалаба қозониш. Бизда бошқа йўл йўқ, сабаби биринчи турда дуранг ўйнадик. Шу боис эртага бор кучимиз билан ўйнашимиз ва ғалаба қозонишимиз шарт", - дейди Дилшод Бозоров.\nЯнгиликлар » Спорт » "Хўжанд" бош мураббийи Рустам Ходжаев: "Насаф"нинг кучли ва кучсиз томонлари ҳақида ҳозир гапира олмайман"


500 грамм вазнли болаларнинг яшаб қолиш фоизи сўнгги йилларда ошди – Боситхонова | Qalampir.uz\n500 грамм вазнли болаларнинг яшаб қолиш фоизи сўнгги йилларда ошди – Боситхонова\nЖамият\t03 Январь 19:17 3093\nЎзбекистонда 500 грамм ва ундан ортиқ вазнли болаларнинг яшаб қолиш фоизи сўнгги 3 йилда 2 баробарга ошди. Бу ҳақда Соғлиқни сақлаш вазири ўринбосари Элмира Боситхонова мамлакатда неонатал тиббиётнинг ривожланиш босқичлари ҳақида маълумот бериб, айтиб ўтди.\nВазир ўринбосарининг таъкидлашича, Жаҳон соғлиқни сақлаш ташкилоти (ЖССТ) ҳар бир мамлакат учун шу йўналиш бўйича ривожланганлик даражасини белгиловчи мезонларни ишлаб чиққан. Унга кўра, агар бола ҳомиладорликнинг 22-ҳафтасида туғилиб, вазни 500 грамм ва ундан ортиқ, бўйи 25 см ва ундан ортиқ бўлса, у тирик туғилган ҳисобланади.\nҚатор давлатлар бу тавсияларни ўзларидаги неонатология соҳасининг ривожига қараб, турли йилларда қабул қилган. Баъзи мамлакатларда бу мезонлар 28 ҳафтадан бошлаб, боланинг вазни 1000 грамм, бўйи 35 см деб ҳам белгиланган.\n“Тўғри, 22 ҳафталик ҳомила жуда кам вазнли бўлиш билан бирга функционал ўта етилмаган ва яшаб қолиши учун юқори технология ва малакали мутахассислар парваришини тақозо этади. Шу сабаб, Ўзбекистонда бу мезонларга ўтиш учун қабул қилинган давлат дастурларида қатор долзарб вазифалар, аниқ чора-тадбирлар белгиланиб, амалга оширилди. Ушбу гуруҳдаги болаларнинг парвариши, тиббий ёрдам кўрсатиш учун етарлича жиҳозлар, муносиб муассасалар ва малакали мутахассислар тайёрлаш лозим эди. Бу йўлда ҳам мамлакатимизда муҳим амалий ишлар қилинди”, дейди Боситхонова.\nШунингдек, сўнгги йилларда Соғлиқни сақлаш вазирлиги ва БМТнинг Болалар жамғармаси (ЮНИСЕФ) ҳамкорлигидаги “Ўзбекистонда оналик ва болалик хизматини такомиллаштириш” лойиҳаси доирасида мамлакатнинг барча туғруқ муассасалари тиббиёт ходимлари чақалоқлар парвариши асослари, неонатал жиҳозлардан самарали фойдаланиш, чақалоқлар реанимацияси ва бошқа бир қатор янги самарали технологиялар бўйича халқаро экспертлар ва миллий тренерлар томонидан ўқитилган. Ўтган йиллар давомида “Саломатлик 1, 2 ва 3” лойиҳалари бўйича барча туғруқ муасссалари энг асосий парвариш ва чақалоқлар реанимацияси учун зарур замонавий жиҳозлар билан таъминланган.\nСоғлиқни сақлаш вазирлигининг тегишли буйруғи билан туғилиш мезонлари ЖССТ тавсияларига кўра, чақалоқ 22 ҳафтадан бошлаб туғилиб, вазни 500 грамм ва ундан ортиқ бўлса, ФХДЁ идораларида қайд этилиши белгиланган.\n“Ривожланган давлатлардаги каби бизда ҳам ўта кам вазнли чақалоқларда нафас бузилиш синдроми профилактикаси ва давоси учун энг замонавий препаратлар марказлашган ҳолда харид қилиниб, жойларга етказиб берилди. Амалга оширилаётган ана шундай саъй-ҳаракатлар сабаб бу гуруҳдаги болалар орасида яшаб қолиш фоизи кейинги 3 йил давомида 2 баробарга ортди”, дея таъкидлаган вазир ўринбосари.\nЭслатиб ўтамиз, шу йилдан бошлаб Ўзбекистонжа 15 ёшгача бўлган болалар ва ҳомиладор аёлларга 7 турдаги витаминлар, болалар учун паразитар касалликларга қарши дори воситалари бепул тарқатилади. Бу жараён билан 2021 йилда – 11 миллион нафар, 2022 йилда – 17 миллион нафар аҳоли қамраб олинади ва бу ишларга 100 миллиард сўм маблағ йўналтирилади.\nССВ Элмира Боситхонова\n14 Сентябрь 20:19 36812\n14 Сентябрь 10:58 32013\n15 Сентябрь 19:38 24922\n14 Сентябрь 14:11 23068\n15 Сентябрь 14:50 22801


Ҳиндистон ҳарбий денгиз кучларининг «Сарю» номли патруль кемаси қурилиши 2006 йилнинг 15 декабрида «Гоа шипъярд» компаниясининг Гоа шаҳридаги кемасозлик корхонасида бошланган, 2012 йилнинг 30 мартида илк маротаба сувга туширилган ва 2013 йилнинг 21 январида мамлакат ҳарбий денгиз флоти таркибига киритилган. Бу кема Ҳиндистоннинг денгиздаги махсус иқтисодий зонасини муҳофаза қилиш ва бир қатор бошқа вазифаларни бажариш учун мўлжалланган.\nКеманинг узунлиги 105,3 метр, эни 12,9 метр, сувга ботиб туриш даражаси 3,6 метр, тўлиқ сув сиғими 2 230 тонна. Экипаж 118 киши, шу жумладан, 16 нафар офицердан иборат. «Сарю»нинг бош энергетика қурилмаси таркибига умумий қуввати 16,2 МВт бўлган иккита дизель двигатели ва олд томондаги руль қурилмаси киради. Кеманинг максимал юриш тезлиги 24 узел, сузиш узоқлиги 12 узел тезликда 6 500 миляни, автоном тарзда сузиб юриш вақти эса икки ойни ташкил этади. Кемага ўрнатилган қуроллар таркибига 76 мм.ли «Супер Рапид» номли автоматик қурилма, иккита 30 мм.ли АК-630 русумли олти стволли зенит-артиллерия мажмуи, 6 та тўсиқлар қўйиш қурилмаси киради. Радиоэлектрон қуроллари таркиби эса Sanket Mk3 ва ELK 7036 русумли радиоэлектрон разведка тизимларидан иборат. Кемада «Дхрув» русумли вертолёт учун мўлжалланган учиш-қўниш майдончаси ва ангар жиҳозланган.


Архивы ОЛИШ - tafsilar.info\n15 йиллик доимий яшаш — Ўзбекистонда фуқароликни олиш шартлари\n29 Dekabr 23:51 by Редакция\nҚонунчиликка Ўзбекистон паспортини олишнинг янги шартлари киритилди. Бундан буён республикада камида 15 йил яшаган шахсларга мамлакат фуқаролиги Ўзбекистонда берилади. Бу ҳақда Президент Шавкат Мирзиёев 29-декабр куни Олий Мажлисга қилган мурожаатида маълум қилди. «Бундан буён тўғридан-тўғри мамлакатимизда 15 йил давомида доимий яшовчи фуқаролиги бўлмаган шахсларга фуқаролик бериш тартиби жорий этилади», деди Ўзбекистон Президенти Шавкат Мирзиёев. 2019\nPublished in Сиёсат\nЧет эл паспорт олиш учун аризаларни фақатгина Интернет орқали қабул қилинади\n17 Dekabr 11:27 by Редакция\nЎзбекистонда Интернетда рўйхатдан ўтмасдан паспорт олиш имконсиз бўлади. Бундай янгилик янги қонун лойиҳасида кўзда тутилган. Ҳужжатларга аризалар фақат электрон шаклда қабул қилинади. Уни чиқариш учун давлат божини тўлаш ҳам худди шу тарзда амалга оширилади. Бу бюрократик тўсиқларни тубдан камайтириш тўғрисида Президент фармони лойиҳасида кўзда тутилган, деб хабар беради Адлия вазирлиги. Ҳужжатда чет элга саёҳат қилиш\nАРИЗАИНТЕРНЕТОЛИШЧЕТ ЭЛ ПАСПОРТ\nPublished in Ўзбекистон янгиликлари\nБандликка кўмаклашиш маркази раҳбари қамоққа олинди\n24 Noyabr 13:06 by Редакция\nАҳолини иш билан таъминлашга кўмаклашиш маркази раҳбари жабрланувчининг рафиқасини етакчи лавозимга тайинлаш учун 10 минг АҚШ доллари талаб қилди. Гап пойтахтдаги туғруқхоналардан бири ҳақида кетаётган эди. Натижада, Бектемир тумани бандликка кўмаклашиш маркази директори катта миқдордаги пора олаётган пайтда қўлга олинди. Прокуратура ҳузуридаги Иқтисодий жиноятларга қарши курашиш департаменти ходимлари тезкор тадбир давомида воқеа сабабларига ойдинлик киритдилар.\nБАНДЛИК МАРКАЗИИШ БИЛАН ТАЪМИНЛАШОЛИШПОРАРАҲБАРҚАМОҚҚА ОЛИНДИ\nPublished in Ҳодисалар\n«Сайёҳлик маҳалласи» мақомини қандай олиш мумкин \n11 Noyabr 11:21 by Редакция\nЎзбекистон Республикасида низом қабул қилинди, унга кўра »Сайёҳлик маҳалла» мақоми берилади. Уни олиш учун сиз маълум қоидаларга риоя қилишингиз ва ҳужжатларни тўплашингиз керак.   Ушбу жараён тартибга солинади  Вазирлар Маҳкамасининг 2020 йил 10 июлдаги 433-сонли »Ўзбекистон Республикасида  туризм соҳасини тиклаш ва ривожлантириш учун қулай шарт-шароитлар яратиш  чора-тадбирлари тўғрисида» ги қарори билан\nОЛИШҚОИДАЛАРҲОЛАТ МАҚОМ ҲУЖЖАТЛАР САЙЁҲЛИК МАҲАЛЛА\nХалқаро турнирда ўзбекистонлик World of Tanks ўйинчилари иштирок этишлари мумкин\n07 Sentabr 22:31 by Редакция\nҚозоғистонда энг машҳур компютер ўйинларидан бири мухлислари учун халқаро мусобақалар бўлиб ўтмоқда. Соврин жамғармаси бир миллион танга этиб белгиланган. World of Tanks – бу 20-аср ўрталарида танк машиналарга бағишланган жамоавий онлайн-ўйини деб ҳисобланади. Қозоғистонда сентябрдан октябргача World of Tanks компьютер ўйини ишқибозлари ўртасида Brain Warrior мусобақаси бўлиб ўтади, деб хабар берди «Маревен Фуд Тянь-Шань» матбуот\nWORLD OF TANKSЖАМОАИШТИРОК ЭТИШОЛИШОНЛАЙНТУРНИРЎЙИНХАЛҚАРО\nЯпонияга парвозлар вақтинча тўхтатилди\nРоссия бошқа мамлакатлар иқтисодиётини ривожлантириш ниятида эмас\nЕвропа Иттифоқи делегацияси раҳбари билан учрашув бўлиб ўтди.\nАндижон вилоятида 20 та янги меҳмон уйлари очилди\nХалқ таълим вазирлиги рус синфларида ўзбек тилини ўқитишга изоҳ берди


Путин ва Раҳмон телефон орқали мулоқотида ўзаро ҳамкорлик ва миграция масалаларини муҳокама қилди\nТомонлар Тожикистонда таълим рус тилида олиб бориладиган бешта мактаб қурилиши, Россия олий ўқув юртларидаги тожикистонлик талабаларнинг кундузги ўқишга қайтиши ҳамда мамлакатлар ўртасида мунтазам авиақатновлар сонини ошириш мавзусида сўз юритди.\nТожикистон президенти Имомали Раҳмон ва Россия президенти Владимир Путин телефон орқали мулоқотида икки мамлакат ўртасидаги товар алмашиш ҳажмини ошириш ва миграция соҳасидаги вазиятни муҳокама қилди. Бу ҳақда Тожикистон президенти матбуот хизмати хабар берди.\n«Томонлар ўзаро савдо ва Тожикистондан экологик тоза мева-сабзавотлар экспорти ҳажмини ошириш ниятини билдирди», – дейилади хабарда.\nБундан ташқари, томонлар Тожикистонда таълим рус тилида олиб бориладиган бешта мактаб қурилиши, Россия олий ўқув юртларидаги тожикистонлик талабаларнинг кундузги ўқишга қайтиши ҳамда мамлакатлар ўртасида мунтазам авиақатновлар сонини ошириш мавзусида сўз юритди.\nШунингдек, хабарда айтилишича, Путин ва Раҳмон халқаро ва минтақавий аҳамиятга эга масалалар бўйича фикр алмашган.\nТожикистон ҳукуматининг маълумот беришича, 2020 йилда Россияга 120 минг нафар тожикистонлик ишлаш учун кетган.\nШавкат Мирзиёев Қозондаги фожиа муносабати билан Владимир Путинга ҳамдардлик билдирди\nПутин ва Жапаров телефон орқали мулоқот қилди. Қирғизистон президенти май охирида Москвага боради


Соғлиқни сақлаш кодекси лойиҳаси эълон қилинди\nТиббий билимлардан беморнинг саломатлигига зарар етказиш ёки жиноий мақсадларда фойдаланиш тиббий фаолиятга зиддир\nЎзбекистон Республикасининг Соғлиқни сақлаш кодекси лойиҳаси эълон қилинди.\nҚайд этилишича, фуқаролар соғлиғини сақлаш тўғрисидаги қонун ҳужжатларининг асосий вазифалари қуйидагилардан иборат:\n1) фуқароларнинг соғлиқни сақлашга доир ҳуқуқлари давлат томонидан кафолатланишини таъминлаш;\n2) фуқароларнинг соғлом турмуш тарзини шакллантириш;\n3) давлат органлари, корхоналар, муассасалар, ташкилотлар, жамоат бирлашмаларининг фуқаролар соғлиғини сақлаш соҳасидаги фаолиятини ҳуқуқий жиҳатдан тартибга солиш.\nтиббиёт фанининг амалиёт билан уйғунлиги.\nЎзбекистонда соғлиқни сақлашнинг давлат, хусусий ва бошқа тизимлари йиғиндисидан иборат ягона соғлиқни сақлаш тизими амал қилади.\nДавлат соғлиқни сақлаш тизимига Соғлиқни сақлаш вазирлиги, Қорақалпоғистон Республикаси Соғлиқни сақлаш вазирлиги, вилоятлар, Тошкент шаҳар соғлиқни сақлашни бошқариш органлари, уларнинг шаҳар ва туман бўлинмалари киради. Давлат соғлиқни сақлаш тизимига давлат мулки бўлган ва давлат соғлиқни сақлаш тизимининг бошқарув органларига бўйсунувчи даволаш-профилактика ва илмий-тадқиқот муассасалари, тиббиёт ва фармацевтика ходимлари тайёрлайдиган ҳамда уларни қайта тайёргарликдан ўтказадиган ўқув юртлари, фармацевтика корхоналари ва ташкилотлари, санитария-профилактика муассасалари, суд-тиббий экспертиза муассасалари, дори воситалари, тиббий буюмлар ва тиббий техника ишлаб чиқарадиган корхоналар ҳамда асосий фаолияти фуқаролар соғлиғини сақлаш билан боғлиқ бошқа корхона, муассаса ва ташкилотлар киради.\nДавлат соғлиқни сақлаш тизимининг даволаш-профилактика муассасалари аҳолига давлат томонидан кафолатланган бепул тиббий ёрдам кўрсатади. Бепул тиббий ёрдам кўрсатиш ҳажми ва тартиби қонун ҳужжатлар билан белгиланади.\nДавлат томонидан кафолатланган тиббий ёрдам ҳажмидан ортиқ тиббий ва бошқа хизматлар қўшимча равишда белгиланади ва аҳоли томонидан Вазирлар Маҳкамаси томонидан белгиланган тартибда ҳақ тўланади.\nДавлат соғлиқни сақлаш тизимини молиялаштириш манбалари қуйидагилардан иборат:\nДавлат соғлиқни сақлаш муассасаларида бепул тиббий хизмат кўрсатиш учун ажратиладиган республика ва (ёки) маҳаллий бюджетлардан молиялаштириш ҳажми келгуси молия йилига мўлжалланган республика бюджети тўғрисидаги қонун билан белгиланган ҳар бир кишига соғлиқни сақлаш харажатларини бюджет билан таъминлаш нормалари асосида белгиланади.\nМажбурий тиббий суғурта. Тиббиёт ходимларининг жавобгарлигини мажбурий суғурта қилиш шартномаси\nСуғурта шартномаси тиббиёт ходими ва суғурталовчи ўртасида тузилади. Ушбу шартномани тузиш учун тиббиёт ходимининг суғурта қилдирувчига барча зарур ҳужжатлар илова қилинган тегишли ёзма аризаси асос ҳисобланади.\nСуғурта шартномаси бўйича суғурталовчи беморга ёки бенефициарга беморнинг ҳаёти ёки соғлиғига етказилган зарарни суғурта ҳодисаси юз берганда ушбу Қонунда белгиланган суғурта миқдори доирасида қоплаш (суғурта мукофоти)ни тўлаш мажбуриятини олади.\nСуғурта шартномасида суғурталанаётган тиббиёт ходими ва суғурталовчининг ҳуқуқ ва мажбуриятлари аниқ кўрсатилади.\nСуғурта шартномасининг минимал амал қилиш муддати бир йил.\nСуғурта шартномасининг шартлари, уни тузиш ва бажариш тартиби Вазирлар Маҳкамаси томонидан белгиланади.\nСуғурта шартномасида кўрсатилган шартларнинг тўлиқ эмаслиги учун жавобгарлик суғурталовчига юклатилади.\nТиббиёт ходимига тиббий фаолиятни амалга ошириш рухсатини берувчи ҳужжат ушбу тиббиёт ходимининг жавобгарлигини мажбурий суғурта қилиш шартномасисиз ҳақиқий эмас ҳисобланади.\nСоғлиқни сақлаш вазирлиги суғурта шартномалари бўйича тиббиёт ходимларининг касб фаолияти, касалликларнинг тури ва хавф даражасини инобатга олиб суғурта компанияларига тавсиялар беришга ҳақлидир.\nТиббий фаолият аҳолига тиббий хизматлар кўрсатиш сифатини ошириш, беморларнинг шифокор ва тиббиёт ташкилотини танлаш, тиббий ёрдамдан фойдаланиш имкониятини берувчи ижтимоий манфаатдорлик механизмларини амалга оширишга қаратилгандир.\nТиббий фаолият қуйидагиларни ўз ичига олади:\n1) жинси, ёши, миллати ва ирқий мансублиги, ижтимоий ҳолати, сиёсий ва диний қарашлари, дини, тили ва дунёқарашидан қатъий назар инсонга тиббий ёрдам кўрсатиш;\n2) соғлом турмуш тарзини тарғиб қилиш;\n3) профилактика чора-тадбирларини ташкил этиш;\n4) тиббиёт ходимларининг касбий маҳоратини ошириш ва тиббий тажрибани орттириш;\nТиббиёт ходими ишлайдиган тиббий муассасанинг мулкчилик шаклидан қатъи назар, у жамоат соғлиқни сақлаш соҳасидаги профессионал ва жамоат ташкилотлари, ижтимоий шериклар ва ҳокимият органлари билан ҳамкорлик қилиши мумкин.\nТиббий билимлардан беморнинг саломатлигига зарар етказиш ёки жиноий мақсадларда фойдаланиш тиббий фаолиятга зиддир.\nТиббий фаолият билан қуйидагилар шуғулланиши мумкин эмас:\n1) суд қарори билан белгиланган муддат давомида тиббий фаолият билан шуғулланиш ҳуқуқидан маҳрум этилган шахс, токи шу муддат тугамагунча;\n2) суд томонидан қисман ёки тўлиқ муомалага лаёқатсиз деб топилган шахс;\n3) тиббий маълумотга эга бўлмаган шахс, агарда мустасно ҳоллар қонун ҳужжатларида белгиланган бўлмаса.\nБеморларга қуйидаги тиббий ёрдам турлари кўрсатилади:\n1) бирламчи тиббий ёрдам;\n2) ихтисослаштирилган тиббий ёрдам;\n3) юқори технологияли тиббий ёрдам;\n4) тиббий ва ижтимоий ёрдам;\n5) паллиатив ёрдам.\nБепул тиббий ёрдамнинг кафолатланган миқдори Вазирлар Маҳкамаси томонидан тасдиқланган рўйхатга мувофиқ давлат бюджети маблағлари ҳисобидан таъминланади ва энг юқори самарадорликка эга бўлган профилактика, диагностика ва даволаш тиббий хизматларини ўз ичига олади.\nДавлат бюджети томонидан қопланадиган бепул тиббий ёрдамнинг кафолатланган миқдори, Давлат бюджети қамраб оладиган тиббий ёрдам ҳажмини аниқлаш усуллари ва механизмлари, бюджет маблағларини режалаштириш ва тезкор бошқариш Вазирлар Маҳкамаси томонидан белгиланади.\nБепул тиббий ёрдамнинг кафолатланган ҳажми қуйидагиларни ўз ичига олади:\n1) тез ёрдам ва ҳаво тез ёрдами;\n2) амбулатория ёрдами, шу жумладан:\nа) бирламчи тиббий ёрдам;\nб) бирламчи тиббий-санитария ёрдами ва ихтисослашган мутахассислар йўналиши бўйича маслаҳат-диагностик ёрдам;\n3) шошилинч кўрсатмаларга мувофиқ ваколатли орган томонидан белгиланадиган режалаштирилган касалхонага ётқизиш ҳолатлари доирасида бирламчи соғлиқни сақлаш мутахассиси ёки тиббий ташкилотнинг йўналиши бўйича стационар тиббий ёрдам - йўлланма борлигидан қатъи назар;\n4) бирламчи тиббий-санитария ёрдами ёки тиббий ташкилот мутахассисининг йўналиши бўйича стационар ўрнини босадиган тиббий ёрдам;\n5) реабилитация даволаш ва тиббий реабилитация;\n6) ваколатли орган томонидан белгиланадиган аҳолининг тоифаларига паллиатив ёрдам ва ҳамширалик парвариши.\nБепул тиббий ёрдамнинг кафолатланган ҳажми доирасида дори-дармонлар ва тиббий буюмлар билан таъминлаш:\n1) шошилинч, стационар ва стационар ёрдам кўрсатишда - соғлиқни сақлаш ташкилотларининг дозалаш шаклларига мувофиқ;\n2) амбулатория шароитида тиббий ёрдам кўрсатишда - айрим тоифадаги фуқаролар (айрим касалликлар) учун айрим тоифадаги фуқаролар учун бепул ва (ёки) имтиёзли амбулатория ёрдами учун дори-дармонлар ва тиббий буюмлар рўйхатига мувофиқ.\nБепул тиббий ёрдамнинг кафолатланган ҳажми доирасида соғлиқни сақлаш муассасаларидан хизматларни ижтимоий тиббий суғурта фонди сотиб олади.\nМажбурий ижтимоий тиббий суғурта тизимида бепул тиббий хизмат ва тиббий ёрдамнинг кафолатланган ҳажми доирасида аҳолини амбулатория дори-дармон воситалари ва тиббий буюмлар билан таъминлаш бўйича ягона дистрибютор хизматлари учун ҳақ тўлаш ижтимоий соғлиқни сақлаш суғурта фонди томонидан амалга оширилади.\nБепул тиббий ёрдамнинг кафолатланган ҳажми доирасида шартномалар тузиш учун кенг ваколат берилган соғлиқни сақлаш ташкилотлари.\nБепул тиббий ёрдамнинг кафолатли ҳажми, соғлиқни сақлаш хизматларидан фойдаланиш имконияти соғлиқни сақлаш соҳасидаги минимал ижтимоий стандартлардир.


Ханчжоу-2022, Париж-2024: Диққатимиз марказида Ўзбекистон гимнастика федерациясининг тақдимоти – O'zbekiston milliy paralimpiya assotsiatsiyasi\nОлимпия спорт турлари бўйича терма жамоаларимизнинг Ханчжоу-2022 Осиё ўйинлари ва Париж-2014 Олимпия ўйинлари учун намойиш қилаётган тақдимот режалари давом этади. Бугун куннинг иккинчи ярмида Ўзбекистон гимнастика федерациясининг тақдимоти бўлиб ўтди.\nТақдимотни Ўзбекистон гимнастика федерацияси раисининг ўринбосари Руслан Мустаев олиб борди. Шуни таъкидлаш керакки, режа аввалги Олимпиадага тайёргарлик асосида тузилган. Рустам Мустаев ўз нутқида гимнастиканинг ҳар бир йўналиши бўйича танлов мезонларини батафсил баён қилиб, асосий эътибор бўлажак мусобақалар – Ханчжоу-2022 Осиё ўйинлари ва Париж-2024 Олимпия ўйинларига тайёргарлик кўраётган спортчиларга қаратилишини таъкидлади. Тақдимотда бошқа жиҳатлар қатори, чет эллик мураббийларни жалб қилиш зарурлиги, хусусан, гимнастиканинг ҳар бир йўналиши бўйича Россия, Хитой, Польша ва АҚШдан мураббийлар таклиф қилиш алоҳида кўриб чиқилганлиги таъкидланди. Руслан Мустаев мусобақа тақвимида ўзгаришлар юз берган тақдирда, режаларга ўзгартиришлар киритилиши мумкинлиги тўғрисида айтиб ўтди. Мутахассиснинг таъкидлашича, спорт гимнастикаси йўналишида жаҳон чемпионати ғолибларининг аксарияти Осиё қитъасидан ва бу борада вакилларимизни кескин рақобат кутиб турибди.


«Ўйинлар ва иш учун идеал» янги RedmiBook эълон қилинди — Sof.uz\nЖАҲОН 6,531,900 3,110,630 385,394\n«Ўйинлар ва иш учун идеал» янги RedmiBook эълон қилинди\n22.05 05:26 218 Технология\nXiaomi корпорациясининг арзон бренди ўтган йилнинг охирида RedmiBook 13 ноутбукни ҳам кўрсатган. Энди эса, Redmi 10X 5G билан бирга ушбу лаптопнинг давомчиси чиқиши айтилаётган эди.\nRedmi компанияси ушбу миш-мишларни биринчи бор расман тасдиқлади. Янги постерида у ўйинлар ва иш учун қандай экран идеал даражада мос келиши ҳақида фойдаланувчиларга савол берган. Унга жавоб эса 26 май куни – “Икки карра 5G”да ишловчи Redmi 10X тақдимот тадбирида айтилади. Умуман, шу куни компания мазкур ноутбук ва смартфондан бошқа янги маҳсулотларини ҳам намойиш этади.\nАввалроқ инсайдерлар берган хабарларга кўра, RedmiBookʼнинг янги авлоди AMD Ryzen 4000 процессорларига эга ноутбук бўлади. Фойдаланувчилар ўз хоҳиш ва имкониятларига қараб, унинг Ryzen 5 4500U ёки Ryzen 7 4700U чипсетли вариантини танлашлари мумкин.\nЛаптоп 16 гигабайтлик тезкор хотира ҳамда 512 гигабайтлик SSD-хотира билан чиқарилади.\nКеча, 21:55 5762\n2.06 12:56 4431\nКеча, 17:06 2274\n02:09 76 Ўзбекистон\n02:04 41 Ўзбекистон\nБугун, 02:01 42 Ўзбекистон\nБугун, 01:58 21 Ўзбекистон\nБугун, 01:54 48 Ўзбекистон\nБугун, 01:50 59 Ўзбекистон